H ιστορία του Μητροπολίτη που σόκαρε την Ελλάδα με την αδυναμία του στις γυναίκες - Το χρονικό του σκανδάλου που έγινε ταινία [photos] « Enimerosi 247\nH ιστορία του Μητροπολίτη που σόκαρε την Ελλάδα με την αδυναμία του στις γυναίκες - Το χρονικό του σκανδάλου που έγινε ταινία [photos]\nΚατηγορία Ελλάδα στις 6:00 μ.μ. | Κυριακή, 16 Ιουλίου 2017\nΤο έτος 1979 ξεσπάει ένα σκάνδαλο που θα κάνει διάσημη την Πρέβεζα. Είναι το ερωτικό σκάνδαλο του Μητροπολίτη Νικοπόλεως και Πρεβέζης Στυλιανού Κορνάρου το οποίο έλαβε τεράστια δημοσιότητα και απασχόλησε τα ΜΜΕ των Αθηνών επί τουλάχιστον ένα έτος...\nΠοιος ήταν ο Στυλιανός Κορνάρος\nΟ Στυλιανός Κορνάρος γεννήθηκε στην Τήνο το 1911 ή 1912. Σπούδασε τη Θεολογία στη Θεολογική Σχολή του Πανεπιστημίου Αθηνών. Διάκονος χειροτονήθηκε το 1934 και Πρεσβύτερος το 1936. Υπηρέτησε ως Ιεροκήρυκας στη Μητρόπολη Σύρου.\nΜετά τις σπουδές του διορίσθηκε στην Μακρόνησο, τόπο κράτησης αριστερών πολιτικών κρατουμένων, ως στρατιωτικός ιερέας. Εκεί αναφέρεται ότι μαζί με τον επόμενο δικτάτορα Δημήτριο Ιωαννίδη βιαιοπράγησε εναντίον κρατουμένων, πράγμα ασύμβατο με τα ιερατικά του καθήκοντα, αλλά και αποκάλυψε στοιχεία εξομολογήσεων κρατουμένων στην ΕΣΑ.\nΑργότερα εξελέγη Μητροπολίτης Νικοπόλεως και Πρεβέζης και η δημόσια δράση του ήταν πολλαπλή χάρις στις καλές του προσωπικές σχέσεις με ηγετικά στελέχη της Στρατιωτικής Δικτατορίας. Στις 16 Ιανουαρίου 1980 αποχώρησε της ενεργού υπηρεσίας με απόφαση του Υπουργού Παιδείας και Θρησκευμάτων, και με σύμφωνη γνώμη της Ιεράς Συνόδου. Πέθανε στις18 Δεκεμβρίου 1999 και κηδεύθηκε στην Τήνο.\nΟ αχόρταγος κι ανικανοποίητος «ιππαστί δεσπότης»\nΌλα ξεκίνησαν το 1979, όταν η εφημερίδα «Απογευματινή» δημοσιεύει πρωτοσέλιδη φωτογραφία του μητροπολίτη Στυλιανού Κορνάρου με γυμνή γυναίκα σε θέση «ιππαστί».\nΠαράλληλα ο Παιδείας και Θρησκευμάτων Ιωάννης Βαρβιτσιώτης έλαβε στο γραφείο του μια φωτογραφία και μια ηχογραφημένη τηλεφωνική συνομιλία. Στη φωτογραφία απεικονίζονταν ο μητροπολίτης Πρεβέζης Στυλιανός Κορνάρος, στο κρεβάτι με μια γυμνή γυναίκα να κάθεται πάνω του…ιππαστί, ενώ η μαγνητοταινία ήταν ακόμα πιο αποκαλυπτική. Ούτε λίγο ούτε πολύ ο «ιππαστί δεσπότης» (όπως έμεινε γνωστός έκτοτε) έκανε τηλεφωνικό με την παντρεμένη ερωμένη του και μετά από ένα πλήθος βρομόλογων... αυτοϊκανοποιούνταν με δυνατές κραυγές.\nΟ τότε Υπουργός Παιδείας και Θρησκευμάτων της ΝΔ Ιωάννης Βαρβιτσιώτης αποστέλλει τα στοιχεία στην Ιερά Σύνοδο (Αρχιεπίσκοπος τότε ο Σεραφείμ Ιωαννίνων) και θέτει σε αργία τον Μητροπολίτη Στυλιανό ενώ ένας άλλος μητροπολίτης, ο Μυτιλήνης Ιάκωβος, ορίζεται να διεξάγει ανακρίσεις.\nΣτην ηχογραφημένη συνομιλία διαρκείας μιας ώρας περίπου, το λεξιλόγιο ήταν τόσο «σκληρό», ώστε σύμφωνα με δηλώσεις του, ο μητροπολίτης Μυτιλήνης Ιάκωβος που ανέλαβε την ανάκριση λιποθύμησε μόλις την άκουσε!\nΈνα ενδεικτικό απόσπασμα είναι το ακόλουθο:\n- Θα είσαι η γλυκιά και φλογερή π****να μου. Πες μου τι θα είσαι;\n- Θα είμαι η π****να σας δέσποτα!\nΣτο τέλος των ανακρίσεων ο εκκλησιαστικός ανακριτής Ιάκωβος δηλώνει επακριβώς: «Αι πληροφορίαι που συνέλεξα από την ανάκρισιν, είναι αρκεταί διά να αποπέσουν οι ολιγοστές εναπομείνασες τρίχες της κεφαλής μου». Οι πληροφορίες για την ταυτότητα της γυναίκας στην επίμαχη φωτογραφία είναι αντικρουόμενες και αποτελούν πεδίο έρευνας. Ο δημοσιογράφος Σπύρος Καρατζαφέρης έρχεται στην Πρέβεζα, παίρνει συνεντεύξεις από την «ιππαστί» γυναίκα η οποία τελικά ομολόγησε ότι είναι αυτή (όνομα γνωστό, είναι εν ζωή) και από Πρεβεζάνους πολίτες και εκδίδει βιβλίο με τίτλο «Ο Αγιος Πρεβέζης».\nΣύμφωνα με μαρτυρίες ιερέων στον δημοσιογράφο Σπύρο Καρατζαφέρη, ο συγκεκριμένος μητροπολίτης είχε πολύ πλούσια ερωτική ζωή, τις περισσότερες φορές με παντρεμένες γυναίκες. Συγκεκριμένα, ο οδηγός του και μεταφορέας των γυναικών του πατήρ Σταύρος Κασκάνης δήλωσε ότι σε ένα χρόνο πέρασαν από το μέγαρο του μητροπολίτη πάνω από... 50 γυναίκες.\nΑνέφερε ακόμα περίεργες ιστορίες με ομαδικά όργια και φωτογραφήσεις των ερωμένων του σε ερωτικές πόζες, ακόμα και μέσα στην εκκλησία! Εκτός από χρέη οδηγού και μεταφορέα γυναικών, ο π. Κασκάνης ήταν και ο προσωπικός φωτογράφος του «αγίου» Πρεβέζης. Αυτός απαθανάτιζε τις ερωμένες του δεσπότη σε διάφορες στάσεις, ικανοποιώντας (και αυτό) το βίτσιο του Στυλιανού.\nΤο ποτήρι όμως ξεχείλισε όταν ο... αχόρταγος δεσπότης έστρεψε τις ορμές του στην ίδια τη γυναίκα του οδηγού και φωτογράφου του, π. Κασκάνη! Μετά από όλες τις «εξυπηρετήσεις» που του είχε κάνει, ο ιερέας έβλεπε τον αχόρταγο ρασοφόρο σάτυρο να του κλέβει και την παπαδιά! Μάλιστα, η συγκεκριμένη παπαδιά δήλωσε στο δημοσιογράφο ότι συνευρέθηκε με τον Στυλιανό μετά από επανειλημμένες απειλές κατά της ίδιας και του άντρα της, ότι θα «τους καταστρέψει».\nΝεότερες αξιόπιστες πληροφορίες από συνεντεύξεις του Γεράσιμου Γ., νεωκόρου τότε στον Αγιο Δημήτριο Άρτας (1929-2009) και του Κώστα Φ., τότε εκκλησιαστικού συμβούλου (1931- ) για τα έτη 1965-1967, αναφέρουν ότι "υπήρχε ερωτικό κύκλωμα Πρέβεζας - Αρτας με ιερείς και μητροπολίτες". Αρχικά χρησιμοποιούνταν γυναίκες από νυχτερινά μπαρ και αργότερα άλλες, οι οποίες μεταφέρονταν από τον Γεράσιμο Γ. με ταξί στην Πρέβεζα και αντιστρόφως. Για τις δεξιώσεις και τα συμπόσια αυτά, εκτίσθη επί τούτου η μονή Αγίας Πελαγίας στην Καστροσυκιά, όπου και παρετίθεντο οι επίμαχες δεξιώσεις.\nΟ Κώστας Φ. δήλωσε επιπλέον ότι "ο Στυλιανός εγένετο αποδέκτης αιτήσεων διορισμού γυναικών στο Δημόσιο ή στις Τράπεζες, και η επιθυμία των γυναικών ικανοποιείτο τάχιστα, εφόσον... παρείχοντο οι δέουσες αφροδισιακές υπηρεσίες. Επίσης μια άλλη υπηρεσία για την οποία αμοίβετο ομοίως ο Στυλιανός ήταν η γραφειοκρατική διευκόλυνση εργατριών για μετανάσταυση στη Γερμανία".\nΉδη, στην Άρτα είχε ξεσπάσει το «σκάνδαλο με ιερέα του Αγίου Γεωργίου, ο οποίος έκλεβε λεφτά από το παγκάρι, για να καλύψει δαπάνες παροχής αφροδισιακών υπηρεσιών από μπαργούμαν της Άρτας, και ο οποίος μετατέθηκε σε ναό του Κολωνού Αθηνών».\nΟ Στυλιανός Κορνάρος τελικά απολογείται στην Ιερά Σύνοδο, όπου απειλεί ότι «αν αποσχηματισθεί θα δώσει στη δημοσιότητα τους φακέλους με τις φωτογραφίες ομοφυλοφιλικών σχέσεων οκτώ μελών της Ιεράς Συνόδου», τους οποίους είχε αποκτήσει από την τότε Κρατική Υπηρεσία Πληροφοριών (ΚΥΠ), μέσω του διευθυντή της Δημήτριου Ρουφογάλη.\nΟ μητροπολίτης Στυλιανός Κορνάρος τελικά δεν αποσχηματίστηκε, απώλεσε απλώς τη θέση του στη Μητρόπολη Πρέβεζας και στη συνέχεια διέμενε στην Αθήνα και ιερουργούσε κατ επίκληση σε διάφορους ναούς.\nΤο έτος 1995 εθεάθη ιερουργών στο Ναό του Αγίου Νικολάου στο Χαλάνδρι, όπου «είχε τυχαία συνάντηση με τον Γεράσιμο Γ. και τα είπαν στο πόδι». Λίγο πριν πεθάνει ο Στυλιανός έδωσε συνέντευξη σε κάμερα στον Πρεβεζάνο κάμεραμαν Ιωάννη Νικολαίδη, αγνώστου περιεχομένου.\nΤα υπόλοιπα χρόνια της ζωής του τα πέρασε σε ένα μικρό διαμέρισμα της οδού Κεφαλληνίας στην Κυψέλη μαζί με τη μητέρα του και την αδελφή του.\nΠέθανε στην Αθήνα στις 18 Δεκέμβρη 1999 και η σορός του ετάφη στην πατρίδα του την Τήνο.\nH υπόθεση φθάνει να γίνει ακόμη και θεατρικό έργο καικινηματογραφική ταινία το 1982 με τίτλο «Ο άγιος Πρεβέζης», τουΔημήτρη Κολλάτου όπου πρωταγωνιστουν οι Κώστας Καραγιώργης, Ελένη Μόραλη, Βασίλης Καΐλας, Μαρία Τσακαλίδου, Ζωή Βουδούρη, Θωμάς Κωνσταντινίδης, Γιώργος Μπαλλής, Γιάννης Γούτης, Κωστής Μαλκότσης, Άντα Αναγνώστου, Χάρης Χάρακας.


Η ομάδα Κ17 του Παναιτωλικού γνώρισε την ήττα με 2-0 από τον ΠΑΣ Γιάννινα! - XIROMERO PRESS - XIROMEROPRESS.GR\nΑρχική ΑΙΤΩΛΟΑΚΑΡΝΑΝΙΑ-ΔΥΤΙΚΗ ΕΛΛΑΔΑ Η ομάδα Κ17 του Παναιτωλικού γνώρισε την ήττα με 2-0 από τον...\nΗ ομάδα Κ17 του Παναιτωλικού γνώρισε την ήττα με 2-0 από τον ΠΑΣ Γιάννινα!\nΗ ομάδα Κ17 του Παναιτωλικού γνώρισε την ήττα με 2-0 από τον ΠΑΣ Γιάννινα, με τέρματα που δέχτηκε στο τελευταίο δεκάλεπτο. Αγωνίστηκαν οι: Καλαντζής, Λιάβας, Θώδης, Μελιάδης (88′ Κοτοφώλης), Ζότα, Τσιαντής, Πατίλας (89′ Ποσονίδης), Καββαδίας, Αλομπισάντ (80′ Σκόνδρας), Κοτρώτσος, Βασίλακας (63′ Μαντζάνας).\nΠροηγούμενο άρθροO Ιταλός εκατομμυριούχος που τρελαίνει το διαδίκτυο με το χορό του![βιντεο]\nΕπόμενο άρθροΙστορική νίκη για τον Αίολο Αστακού


Το Ιστολογιο του Μιμη Ανδρουλακη: Φεβρουαρίου 2008\nΟ Επισκέπτης της Δευτέρας!\nΗ σημερινή (25/2) ραδιοφωνική κουβέντα με το Νίκο Χατζηνικολάου στο Realfm 97.8\nκατεβάστε το σε mp3\nΤην προσέθεσα και στο podcast του Έπισκέπτη'. Αν "παίζει" με διακοπές δοκιμάστε την παραπομπή για απευθείας κατέβασμα. Το Internet Archive είναι αργό σήμερα...\nΑποχαιρετισμός στον Φιντέλ\nΑποχαιρετώντας τον Φιντέλ γυρίζουμε 49 χρόνια πίσω. Οι αντάρτες μπαίνουν στην Αβάνα. Φιντέλ, Τσε, Καμίλο, Ραούλ… Όμορφοι, νέοι, σταρ του σινεμά, ηρωικοί στη Σιέρα Μαέστρε, ρομαντικοί, επαναστάτες, ελευθεριακοί, ωραίες γυναίκες, Κομπέι Σεγούνδο, μάμπο, ρούμπα, τσα-τσά, η φοιτητική νεολαία όλου του κόσμου παραληρεί. Μήνας του μέλιτος ή κύκνειο άσμα της τελευταίας ουτοπίας ενός κόσμου όπως τον φαντάστηκε η μεγάλη γενιά του 1917; Οι επαναστάσεις όμως δεν εξελίσσονται όταν γίνουν καθεστώς όπως τις οραματίζονται οι εμπνευστές τους. Φιντέλ και Τσε, οι πιο αντιγραφειοκράτες από τους αντιγραφειοκράτες υιοθέτησαν βολονταριστικά, παρά τις προειδοποιήσεις των πάντων ακόμα και των Σοβιετικών, ένα πιο υπερσυγκεντρωτικό, κρατικιστικό και τελικά γραφειοκρατικό μοντέλο, ασύμβατο με το χαμηλό επίπεδο ανάπτυξης των παραγωγικών δυνάμεων της Κούβας.\nΠάντα νιώθαμε άβολα να κάνουμε κριτική στον τελευταίο επιζήσαντα μεγάλο επαναστάτη του 20ου αιώνα, τον πεισματάρη, εγωκεντρικό και αυταρχικό ναυαγό της Καραϊβικής. Όταν ο φίλος του, ο Μίκης τον είπε «μονάρχη» πληγώθηκε αλλά δεν έκοψε τις σχέσεις τους. Το παράλογο εμπάργκο των Αμερικανών ενίσχυσε τον θρύλο του. Τα πράγματα άρχισαν να αλλάζουν μετά τις πρώτες σκοτεινές χρονιές της μετά-σοβιετικής εποχής. Ο πραγματισμός του Ραούλ κέρδιζε έδαφος απέναντι στην ξεροκεφαλιά του αδελφού του.\nΗ Κούβα μπορεί να ακολουθήσει ένα δικό της «κινέζικο δρόμο», πιο ανοιχτό, δημοκρατικό, χαρούμενο, με τα χρώματα της Καραϊβικής. Η Ευρώπη ακολουθώντας την Ισπανία πρέπει να εντατικοποιήσει τους πολιτικούς και εμπορικούς δεσμούς της με την Κούβα δίχως προϋποθέσεις. Η νέα αμερικανική ηγεσία περιμένουμε να άρει το εμπάργκο απέναντι σε μια γειτονική της χώρα που δε σκότωσε κανέναν Αμερικανό όπως έκανε με το Βιετνάμ που της έστειλε δεκάδες χιλιάδες φέρετρα.\nΜετά τον Φιντέλ η ιστορία ίσως γίνει πιο βαρετή. Η Κούβα δε θα είναι η Χαμένη Ατλαντίδα της Επανάστασης. Η αναμονή για Μεσσίες και για μεγάλα γεγονότα θα υποχωρήσει. Ποιος ξέρει; Καθώς θα απομακρύνεται οριστικά από τη σκηνή ο Φιντέλ μπορεί να εξιδανικευθεί ξανά και ίσως γίνει ο νέος Μπολίβαρ, το σύμβολο μιας ειρηνικής οικονομικής ολοκλήρωσης στη Λατινική Αμερική. Εμείς αποχαιρετώντας τον Φιντέλ μαζί με τη νιότη μας αποχαιρετούμε έναν κόσμο που χάσαμε και ίσως χάθηκε για πάντα.\nΟ Επισκέπτης της Παρασκευής 22 Φεβρουαρίου\nat 5:28 μ.μ.\nΚυριακή 17 Φεβρουαρίου 2008\nΖητείται ένα πρόσωπο - κλειδί\nTο οικοδόμημα του ΠΑΣΟΚ βρίσκεται πάνω σε μια σεισμογενή ζώνη, όπου ενεργοποιούνται διαδοχικά ρήγματα σε διαφορετικά βάθη. Δηλαδή, συγχρονίζονται μεγάλες προκλήσεις με διαφορετική χρονική κλιμάκωση, ιστορικό και κοινωνικό βάθος και πλάτος. Πολλοί «κάτοικοί» του βλέπουν μόνο τα οφθαλμοφανή επιφανειακά ρήγματα.\nΠοιος άραγε είναι ο κεντρικός κρίκος που πρέπει τώρα να τραβήξουμε, ώστε με την ελάχιστη δυνατή ενέργεια να κινηθεί όλη η αλυσίδα μπροστά; Τώρα ξέρουμε ότι οι προκλήσεις που αντιμετωπίζουμε ξεπερνούν μια ψυχαναγκαστική ενότητα. Και αυτή αφορά στον προεδρικό θεσμό, το πολιτικό Συμβούλιο, τον γραμματέα, τη διεύθυνση της Κοινοβουλευτικής Ομάδας, τους τομείς του Ε.Σ.\nΟ πρόεδρος έχει σωστό βλέμμα στα πράγματα, «σκοτώνεται» ηρωικά από το πρωί μέχρι το βράδυ, συχνά ολομόναχος, αλλά υπάρχει «κάτι» που πρέπει να αλλάξει γρήγορα και ριζικά στον τρόπο λειτουργίας του. Η «Χαριλάου Τρικούπη» πρέπει να γίνει πιο αποδοτική, διαφορετικά, όπως φώναξε σύντροφος προχθές σε δημοτική οργάνωση, το δίλημμα θα είναι «επανίδρυση ή ιδρυματοποίηση;»\nΑυτή τη στιγμή στην κεντρική ηγετική λειτουργία του ΠΑΣΟΚ λείπει ένα πρόσωπο-κλειδί, αυτός που ηγείται στα μετόπισθεν, το Βήτα πρόσωπο, ένα πολιτικό και οργανωτικό ταλέντο με ισχυρή εξουσιοδότηση που θα δίνει γρήγορες λύσεις, θα συντονίζει, θα ελέγχει την εφαρμογή των αποφάσεων, θα κεντράρει στις προτεραιότητες και με ανιδιοτέλεια θα στηρίζει ολόπλευρα αυτόν που θα ηγείται μπροστά και εκτίθεται, το Αλφα πρόσωπο, τον Γιώργο Παπανδρέου. Αυτός πρέπει να είναι ο νέος γραμματέας. Ενας αποτελεσματικός, ευρύτερα αποδεκτός, δημοκρατικός «δικτάτορας»! Ισχυρός πρόεδρος, ολιγομελής αποδοτική συλλογική ηγεσία προτείνεται στις «Θέσεις».\nΤο κλίμα, οι αγορές και η σύνταξη: Μία απάντηση...\nΠριν μερικές ημέρες (27/1) η "Καθημερινή της Κυριακής" δημοσίευσε άρθρο του κ. Χάρη Μάκκα με τίτλο "Το κλίμα, οι αγορές και η... σύνταξη" στο οποίο ο συγγραφέας βιάστηκε να μου αποδώσει την ιδέα του «κρατικού υπερταμείου», δίχως να ενημερωθεί για το χαρακτήρα του και συνεπώς, a priori να αμφιβάλλει για την προοπτική του, αφού όπως συχνά λέγεται «δεν γίνονται αυτά στην Ελλάδα». Η συγκυρία όμως δεν επιτρέπει την εύκολη απαξίωση των κρατικών funds (SWFs), όταν οι παγκόσμιες υπερτράπεζες κάνουν καλλιστεία για να προσελκύσουν τα κεφάλαιά τους και να καλύψουν τις τρύπες τους. Πράγματι, ο Θεός να μας φυλάει από την αυθαιρεσία του κρατιστή πολιτικού ή γραφειοκράτη, όταν κάνει τον επενδυτή στις αγορές αλλά και από την αυταρέσκεια των γιάπηδων που πολύ σύντομα θα αντιληφθούν πικρά ότι το πραγματικό stress test θα το κάνει τελικά η χρηματοοικονομική κρίση.\nΤι είναι το Εθνικό Κεφάλαιο Αλληλεγγύης των Γενεών λοιπόν, το οποίο είχα προτείνει στο παρελθόν, αλλά τώρα πια έχει υιοθετηθεί επίσημα από το ΠΑΣΟΚ και από το συνδικαλιστικό κίνημα;\nΟλες οι αβεβαιότητες σε μία\nΣτο εθνικό fund οδηγηθήκαμε στην προσπάθεια να πετύχουμε ένα νέο, δίκαιο ισοζύγιο μεταξύ των γενεών. Τρεις - τέσσερις «καμπύλες» διαγράφονται απειλητικές για τη νέα γενιά: του εκρηκτικού κόστους υγείας, του ακάλυπτου ασφαλιστικού «χρέους», του δημόσιου χρέους και του περιβαλλοντικού «χρέους», δηλαδή του κόστους για να διατηρήσουμε το περιβάλλον, τουλάχιστον στα επίπεδα του ’90. Ετσι, στραφήκαμε στις μακρο-αβεβαιότητες και διαπιστώσαμε την παράλληλη χρονική τους κλιμάκωση. Τι κάνουμε λοιπόν όταν αντιμετωπίζουμε πολλές αβεβαιότητες με τον ίδιο χρονικό ορίζοντα; Ο,τι και στα μαθηματικά όταν έχουμε πολλές και δύσκολες εξισώσεις. Τις λύνουμε όλες μαζί κατά ομάδες και όχι μία μία χωριστά. Κάνουμε μια θαυμάσια αντιστάθμιση κινδύνων. Αβεβαιότητες του Νέου Καπιταλισμού, της παγκοσμιοποίησης, του χρηματοοικονομικού συστήματος, της δημογραφικής γήρανσης, της κλιματικής αλλαγής, της μετανάστευσης, της μέσης αύξησης της παραγωγικότητας της εργασίας, των μεταβολών στην κοινωνική σύνθεση και τη δομή της απασχόλησης, των νέων σχημάτων περάσματος της νεολαίας στην ενηλικίωση ακόμα και των νέων μοντέλων οικογένειας. Είχα υπολογίσει, για παράδειγμα, ότι αν είχαμε μια μέση αύξηση της παραγωγικότητας της εργασίας ανά ώρα 2,5%-3%, την επόμενη εικοσαετία τότε θα δημιουργούσαμε κοινωνικό πλούτο που θα έφτανε για όλες τις γενιές. Δηλαδή, το βαθύτερο μυστικό του συνταξιοδοτικού βρίσκεται πέρα από το στενό πυρήνα μιας ασφαλιστικής μεταρρύθμισης, στην παραγωγικότητα και συνεπώς στην εκπαίδευση, την τεχνολογία, την καινοτομία, την επιχειρηματικότητα. Δεν έχουμε, όμως, στο χέρι αυτή την αύξηση της παραγωγικότητας. Προκύπτει, έτσι, με δραματικό τρόπο η ανάγκη να στηρίξουμε συμπληρωματικά με τις αποδόσεις ενός εθνικού fund το σύστημα της κοινωνικής ασφάλισης στη δυσκολότερη καμπή του και να ελαφρώσουμε τα βάρη που θα πέσουν στους νέους εργαζόμενους στη μεταβατική περίοδο προς μια νέα βιώσιμη αρχιτεκτονική του με ορίζοντα το 2030. Αυτή η μεταβατική γενιά της ασφαλιστικής μεταρρύθμισης κινδυνεύει να πληρώσει και τις δικές της συντάξεις και των γονιών της. Πολύ περισσότερο αν προχωρήσουμε σ’ ένα μεικτό σύστημα κοινωνικής ασφάλισης όπου το κράτος καλύπτει το μη ανταποδοτικό μέρος της σύνταξης, ενώ το ανταποδοτικό της καθορίζεται μ’ ένα δείκτη «νοητής» κεφαλαιοποίησης ή με την εισαγωγή στοιχείων μερικής κεφαλαιοποίησης, όπως προτείνουν άλλοι.\nΦιλοδοξούμε, λοιπόν, να ιδρύσουμε το Εθνικό Κεφάλαιο Αλληλεγγύης των Γενεών, το οποίο θα έχει τα εξής χαρακτηριστικά:\nΠρώτο, η χρηματοδότησή του θα προέλθει από τα «μια και έξω» έσοδα του Δημοσίου από τις μετοχοποιήσεις, την εκμετάλλευση της ακίνητης περιουσίας του με σύγχρονα χρηματοοικονομικά εργαλεία, τις αδειοδοτήσεις της κινητής τηλεφωνίας, της τηλεόρασης κ.ά., καθώς και από έναν πράσινο φόρο στις σημαντικές εκπομπές CO2, ο οποίος θα υποκαταστήσει την αγορά των δικαιωμάτων εκπομπής αερίων θερμοκηπίου στην επερχόμενη μετα-Κιότο περίοδο.\nΔεύτερο, το fund αυτό θα είναι κλειδωμένο τουλάχιστον για μια δεκαετία και στη συνέχεια θα καταβάλει ετήσιες προγραμματισμένες χρονοπληρωμές για τη στήριξη του ασφαλιστικού συστήματος. Ο μακρύς χρονικός του ορίζοντας προσδιορίζει το προφίλ ρίσκου - απόδοσης, αφού του δίνει τη δυνατότητα να απορροφά την αστάθεια των αγορών.\nΤρίτο, θα είναι αυτόνομος από την κυβέρνηση χρηματοοικονομικός λογαριασμός μακροπρόθεσμης επένδυσης, με υψηλού επαγγελματικού επιπέδου διεύθυνση, χαμηλό κόστος διαχείρισης, τακτική αξιολόγηση από την Τράπεζα της Ελλάδος και με λογοδοσία στη Βουλή. Στο βιβλίο μου «Θηλυκό Πόκερ» έχω περιγράψει αναλυτικά τις ολέθριες συνέπειες του fund αν η κυβέρνηση ή άλλες ομάδες πίεσης μέσω των ΜΜΕ επηρέαζαν τις επενδυτικές επιλογές του.\nΤέταρτο, η συγκεκριμένη δομή του αποτελεί για εμάς θέμα ανοιχτής συνεισφοράς και διαβούλευσης. Θα μπορούσε ενδεχομένως να είναι, για να αποφύγουμε τις παθολογίες του πολιτικού συστήματος, ένας απλός Λογαριασμός που κατανείμει το χρήμα με διαγωνισμό σε ανεξάρτητους «διαχειριστές κεφαλαίων» με τρίχρονα συμβόλαια συγκεκριμένων δεσμεύσεων δίχως να εμπλέκεται στις επιλογές των επενδυτικών προϊόντων. Θα μπορούσε, επίσης, να είναι ένα «επενδυτικό κεφάλαιο» με διαφορετικά στρώματα ρίσκου - απόδοσης. Ενα πρώτο στρώμα χαμηλού ρίσκου θα εξασφάλιζε με βεβαιότητα τις εγγυημένες χρονοπληρωμές στο σύστημα. Ενα δεύτερο θα ήταν σχετικά υψηλότερου ρίσκου και απόδοσης. Και ένα τρίτο, πιο επιθετικό θα εξασφάλιζε μπόνους πολύ υψηλής απόδοσης, ώστε να εκμεταλλεύεται τις ευνοϊκές συγκυρίες. Μπορεί, όπως προτείνουν άλλοι, να είναι μια μετεξελιγμένη μορφή «αμοιβαίων κεφαλαίων» που εσωτερικεύει μια σχετικά πιο επιθετική επενδυτική στρατηγική διαφοροποίησης και αντιστάθμισης κινδύνων. Σε μια πρώτη φάση του, πιο συντηρητική, το Δημόσιο θα καθόριζε θεμελιώδεις αναλογίες ανάμεσα στα επενδυτικά προϊόντα (μετοχές, ομόλογα, real estate, εμπορεύματα, «εναλλακτικοί επενδυτές») Ελλάδας, Ευρωζώνης και διεθνή. Θα έβαζε ανώτατο όριο π.χ. 3% στην κτήση μετοχών μιας επιχείρησης. Η καλή νορβηγική εμπειρία μπορεί να είναι χρήσιμη, αλλά η περίπτωση του δικού μας fund είναι αρκετά διαφορετική και συνεπώς δεν μπορούμε να τη μιμηθούμε.\nΠράσινος μετα-Κιότο φόρος\nΕνα αυτονόητο ερώτημα είναι γιατί προκρίνουμε ένα αναλογικό και δίκαιο πράσινο φόρο στις σημαντικές πηγές εκπομπής CO2, πέρα από τα προβλεπόμενα όρια, έναντι της υφιστάμενης «αγοράς» δικαιωμάτων εκπομπής του Κιότο; Η «αγορά» είναι γοητευτική στη σύλληψή της, αλλά δεν δούλεψε όπως υποθέταμε. Οι πιο ρυπογόνες βιομηχανίες της Ευρώπης αγοράζουν φθηνές άδειες εκπομπής από τρίτες χώρες και συνεπώς αναβάλλουν την εισαγωγή των καθαρών τεχνολογιών. Δεν έχουν κίνητρο. Οι αυξομειώσεις των αδειών εκπομπής δυσκολεύουν τον προγραμματισμό των επιχειρήσεων. Η πράσινη λαϊκή κινητοποίηση χάνει το στόχο της, αφού οι ρυπογόνες πηγές συνεχίζουν νόμιμα να εκπέμπουν ασύδοτα στο άμεσο περιβάλλον των ανθρώπων. Τα έσοδα από την επιβάρυνση των ρυπογόνων δραστηριοτήτων μεταφέρονται πολύ μακριά σε τρίτες χώρες, και τα κράτη των χωρών εκπομπής CO2 έχουν μειωμένο ενδιαφέρον επιθεώρησης και ελέγχου.\nΑπαντήσεις σε εύλογα ερωτήματα\nΗ ιδέα του πράσινου φόρου τώρα που ξανάνοιξε η διεθνής μετα-Κιότο συζήτηση μπορεί να αφαιρέσει τα προσχήματα από τη νέα αμερικανική ηγεσία και από τις ισχυρές αναδυόμενες χώρες όπως η Κίνα προκειμένου να συμμετέχουν στη συμφωνία. Το κυριότερο, το εθνικό fund αλληλεγγύης συνδέει τον πράσινο φόρο με τη σύνταξη και ακόμα με χρηματοδότηση της μείωσης του μη μισθολογικού κόστους της εργασίας ιδιαίτερα των εισφορών των νέων και συνεπώς μπορεί να δημιουργήσει ένα πανευρωπαϊκό κοινωνικό κίνημα με πρωτοφανές δυναμικό. Συμπυκνώνει σε μια ιδέα βασικές μας αξίες: το περιβάλλον, την εργασία, την κοινωνική ασφάλιση, τη δικαιοσύνη των γενεών και βέβαια την εθνική, ευρωπαϊκή και διεθνή διάσταση των προγραμματικών μας απαντήσεων.\nΤο τελευταίο επίσης αυτονόητο ερώτημα είναι γιατί να μην πάνε τα έσοδα του πράσινου φόρου στο περιβάλλον; Προκρίνουμε κατά προτεραιότητα, ιδιαίτερα τα πρώτα χρόνια, τη στήριξη του fund γιατί πρέπει να έχει στην αφετηρία του ένα κρίσιμο μέγεθος ώστε να κάνει σωστή διαφοροποίηση επενδύσεων. Επίσης, η σύνταξη κινητοποιεί περισσότερο το λαό. Τα έσοδα του πράσινου φόρου θα είναι σχετικά «λίγα» για τα έργα που σχεδιάζουμε στο περιβάλλον, αλλά θα γίνουν «πολλά» μέσα από τo fund. Το κυριότερο έχουμε αξιολογήσει ότι ο πράσινος φόρος θα αφομοιωθεί καλύτερα από την οικονομία, θα δουλέψει πιο αποτελεσματικά και επίσης έχουμε αποφασίσει ότι δεν θα επαναλάβουμε με τις ανανεώσιμες πηγές ενέργειας τα αδιέξοδα της επιδοματικής γεωργίας που έπληξαν κάθε δημιουργική πνοή στην ύπαιθρο. Αυτός είναι ο χάρτης πορείας του νέου ΠΑΣΟΚ και όπως γνωρίζετε και ο πιο αναλυτικός χάρτης είναι πάντα φτωχότερος από την πραγματικότητα, από τον πλούτο των ιδεών που θα συμπληρώνουν, θα διορθώνουν ή θα απορρίπτουν τις θέσεις μας.\n[ακολουθεί και ο πιο πρόσφατος "Επισκέπτης της Παρασκευής]\nΟ Επισκέπτης της Παρασκευής 8 Φεβρουαρίου\nΠαρασκευή 1 Φεβρουαρίου 2008\nΟ Επισκέπτης της Παρασκευής - 1η Φλεβάρη\nat 1:57 μ.μ.


Ξαναβρήκε την κόρη της μετά από 30 χρόνια- Την άρπαξαν μέσα από τα χέρια της μητέρας της μόλις 2 ετών στον Εμφύλιο του Σαλβαδόρ\nΤρεις δεκαετίες πριν, ο αιματηρός και βάναυσος εμφύλιος πόλεμος στο Ελ Σαλβαδόρ χώρισε ένα δίχρονο κοριτσάκι από τη μητέρα του. Τώρα, η Ζοζεφίνα Οσόριο Ενρίκες είναι σε θέση να αγκαλιάσει και πάλι τη κόρη της Χιομάρα.\n«Συνέχιζα να ψάχνω γι’ αυτήν μέχρι επιτέλους που τη βρήκα», είπε η 54χρονη αγρότισσα με τρεμάμενη φωνή, μετά τη συνάντηση με την κόρη της που είναι τώρα 31 ετών.\nΤο 1984, κατά τη διάρκεια επιχειρήσεων των κυβερνητικών δυνάμεων εναντίον των ανταρτών, ο στρατός εισέβαλε στο χωριό Μπουρέρα στο καντόνι Σαν Χουακίντο. Ο πατέρας της οικογένειας ο Λορέντσο Φλόρες Αμάγια έκρυψε τη σύζυγό του Ζοζεφίνα και την κόρη του Χιομάρα, τότε μόλις δύο ετών, σε μια κρύπτη, και υποσχέθηκε να επιστρέψει. Αλλά σκοτώθηκε κατά τη διάρκεια μάχης των κυβερνητικών δυνάμεων με τους αντάρτες Φαραμπούντο Μαρτί ( FMLN ) με τους οποίους πολεμούσε. Οι στρατιώτες βρήκαν τη γυναίκα και την κόρη του και οι αστυνομικοί στο Σαν Βιθέντε πήραν το παιδί από τη μάνα του.\n«Ένας αστυνομικός την πήρε από εμένα και δεν την είδα ποτέ ξανά», είπε η Ζοζεφίνα,. Η Χιομάρα αργότερα δόθηκε με υιοθεσία σε άλλη οικογένεια. «Μπορώ να θυμηθώ πολύ λίγα», είπε. «Αλλά ξέρω ότι ένας αστυνομικός με έκλεψε και με έδωσε στη θετή μου μητέρα . Με βάφτισε με το όνομα Καρολίνα».\nΤο κοριτσάκι μεγάλωσε με τη νέα οικογένειά της στην Σάντα Άννα στα δυτικά του Ελ Σαλβαδόρ. «Είχα μια φυσιολογική ζωή με τη θετή μητέρα μου η οποία πέθανε πριν από τέσσερα χρόνια», είπε η Χιομάρα. «Είμαι παντρεμένη τώρα, έχω τρία παιδιά και είμαι αφιερωμένη στη φροντίδα τους» συμπλήρωσε.\nΜέσω τεστ DNA επιβεβαιώθηκε ότι η Ζοζεφίνα και η Χιομάρα, οι οποίες μοιάζουν πολύ, είναι μάνα και κόρη. Η Ζοζεφίνα και η κόρη της σχεδιάζουν τώρα να κερδίσουν τον χαμένο χρόνο. «Τώρα έχω την ευκαιρία να γνωρίσω τη μητέρα μου, τους αδελφούς και τις αδελφές μου. Θέλω να καλύψω τον χαμένο χρόνο. Δόξα τω Θεώ μπορούμε να το κάνουμε αυτό τώρα», είπε η Χιομάρα.\nΗ Ζοζεφίνα και η Χιομάρα επανασυνδέθηκαν με πρωτοβουλία της οργάνωσης Pro Busqueda ,η οποία ιδρύθηκε το 1993 από τον Ιησουίτη ιερέα Χον Κορτίνα με στόχο να εντοπίσει παιδιά που απήχθησαν κατά τη διάρκεια του εμφυλίου πολέμου την περίοδο 1980-1992.\nΗ οργάνωση Pro Busqueda έχει συλλέξει πληροφορίες για περίπου 800 απαγωγές παιδιών και μέχρι στιγμής έχει αποκαλύψει τις 300. «Οι ένοπλες δυνάμεις δεν συνεργάζονται μαζί μας», δήλωσε η Μαργαρίτα Ζαμόρα υπεύθυνη ερευνών της οργάνωσης. «Είναι λόγω του νόμου του 1993 περί αμνηστίας που προβλέπει ασυλία από κάθε ποινική δίωξη των υπευθύνων για εγκλήματα πολέμου και εγκλήματα κατά της ανθρωπότητας. Για αυτόν τον λόγο δεν έχουμε καταφέρει να λύσουμε τις άλλες 500 περιπτώσεις » είπε.\nΤο έργο της οργάνωσης αυτής έχει εξοργίσει ισχυρές ομάδες στο Ελ Σαλβαδόρ. Τον Νοέμβριο, άγνωστοι έκαψαν τα γραφεία της Pro Busqueda, ενώ ένοπλοι άνδρες μπήκαν στο κτίριο, καταστρέφοντας αρχεία και σημαντικά έγγραφα.\nΗ απαγωγή παιδιών ήταν μέρος της στρατηγικής «της καμένης γης» της κυβέρνησης του Ελ Σαλβαδόρ κατά τη διάρκεια των 12 ετών του εμφυλίου πολέμου. Ο στόχος ήταν να καμφθεί το ηθικό των κοινοτήτων που ήταν η «κοινωνική βάση» για τους αντάρτες, αν και περίπου το 10% των απαγωγών έγιναν από τους ίδιους τους αντάρτες, σύμφωνα με την Pro Busqueda.


PestoSMS : Στα Windows Phones γράφουμε SMS με τη φωνή μας [Video]\nPosted on 9 September, 2015 by Sani\nΕίναι απλό και γρήγορο: Υπαγορεύουμε το όνομα του παραλήπτη και το μήνυμά μας, π.χ. «Νίκος μήνυμα θα αργήσω λίγο γιατί έχει κίνηση. Συγνώμη!». Το PestoSMS θα αναγνωρίσει τη φωνή μας, θα συμπληρώσει τα στοιχεία του παραλήπτη από τον κατάλογο των επαφών μας και θα μετατρέψει με πιστότητα το μήνυμά μας σε κείμενο. Το μόνο που έχουμε να κάνουμε είναι να πατήσουμε το κουμπί και το SMS έφυγε! Και συνεχίζουμε… Αν θέλουμε, μπορούμε να κοινοποιήσουμε αυτόματα το ίδιο μήνυμα και στα δημοφιλή social media apps που χρησιμοποιούμε, ή ακόμα και να το στείλουμε με e-mail. Συγχρόνως όμως φροντίζουμε και για την ασφάλειά μας: ό,τι κι αν κάνουμε, με το PestoSMS ετοιμάζουμε και στέλνουμε τα μηνύματά μας χωρίς να αποσπάται η προσοχή μας. Απλότητα, ευχρηστία, αξιοπιστία, ταχύτητα, λειτουργικότητα και ασφάλεια…Μήπως τελικά πρέπει να γράφουμε τα SMS με τη φωνή μας;\nΚατεβάστε το PestoSMS από το Windows Phone Store (€2.49) και δοκιμάστε και μόνοι σας!\nΠολιτική Απορρήτου SRF 14 queries. 0.522 seconds.


5 τρόποι που η plant-based διατροφή μπορεί να σε βοηθήσει - Pillowfights.gr\nHome 5 τρόποι που η plant-based διατροφή μπορεί να σε βοηθήσει\nΕιρήνη Χριστοδούλου 08/06/2021\nPlant-based στην ουσία είναι μια διατροφή βασισμένη σε μη επεξεργασμένες τροφές φυτικής προέλευσης -κυρίως- και πολλές φορές με περιορισμένη η καθόλου ζωική πρωτεΐνη. Η διαφορά του plant-based με τη χορτοφαγία είναι ότι στη χορτοφαγία μπορεί να καταναλωθεί κι επεξεργασμένη τροφή. Με την plant-based διατροφή υπάρχει μια άμεση σύνδεση με τη φύση κι αυτόματα οδηγεί σε έναν πιο φυσικό τρόπο ζωής. Τα προτερήματα είναι αμέτρητα από μια τέτοιου είδους διατροφή κι αξίζει να αναφέρουμε κάποια από αυτά.\n1. Μπορεί να μειώσει τον κίνδυνο για καρδιαγγειακά νοσήματα\nΣε έρευνες πάνω στα αποτελέσματα αυτής της διατροφής έχει φανεί ότι η μείωση των καρδιαγγειακών νοσημάτων είναι σημαντική ακολουθώντας μια διατροφή βασισμένη σε χορτοφαγικά στοιχεία. Εφόσον η plant-based διατροφή διακρίνεται από περιορισμένη κατανάλωση κρέατος, αυτόματα πέφτουν τα επίπεδα χοληστερίνης κι αρτηριακής πίεσης, όπως επίσης παίζει σημαντικό ρόλο στην πρόληψη κι αντιμετώπιση του διαβήτη.\n2. Μπορεί να αποτελέσει μια ηθική πράξη\nΚαι σαφώς, κατά περιπτώσεις, έχουν την ίδια βαρύτητα με τους λόγους ευεξίας. Η plant-based διατροφή ξεκίνησε για ηθικούς λόγους εξ αρχής ούτως ή άλλως. Η εκτροφή ζώων έχει αλλάξει χαρακτήρα με την υπερκατανάλωση ζωικών τροφών από τον άνθρωπο, με αποτέλεσμα οι τρόποι με τους οποίους αξιοποιούνται να απέχουν πολύ, καμιά φορά, ακόμη κι από το νόμιμο. Ζώα γεννιούνται κι εκτρέφονται για ένα και μόνο λόγο: το συμφέρον του ανθρώπου, πράγμα το οποίο η φυτοφαγική κουλτούρα ως προς τη διατροφή -κι όχι μόνο- έρχεται να ανατρέψει.\n3. Μπορεί να συμβάλει στην προστασία περιβάλλοντος\nΗ προστασία του περιβάλλοντος αποτελεί εξίσου έναν ηθικό παράγοντα, καθόλου αμελητέο. Στην ουσία η ασυνείδητη κι υπερβολική εκτροφή των ζώων αποτελεί αιτία για τη δημιουργία ρύπων στην ατμόσφαιρα λόγω της κατασκευής τεράστιων εργοστασιακών μονάδων επεξεργασίας τους αλλά και διακίνησής τους. Καθώς το ποσοστό της κατανάλωσης κρέατος την τελευταία εικοσαετία έχει αυξηθεί διαστημικά, το φαινόμενο αυτό αντίστοιχα έχει δημιουργήσει πολλά προβλήματα. Με τη φυτοφαγική διατροφή λοιπόν ακολουθείται ένας τρόπος ζωής λιγότερο ρυπογόνος καθώς δεν αποτελεί, αυτός που την ακολουθεί, κομμάτι της αλυσίδας καταστροφής του περιβάλλοντος.\n4. Μπορεί να οδηγήσει στη μείωση σωματικού λίπους\nΗ μείωση του σωματικού λίπους συνδέεται στενά με τη χορτοφαγική προσέγγιση διατροφής, αν ακολουθηθεί σωστά και υπό καθοδήγηση. Με τη μείωση του σωματικού λίπους ταυτόχρονα επιτυγχάνεται και η καλύτερη αθλητική απόδοση, η πιο ανάλαφρη αίσθηση σώματος, ο πιο ξεκούραστος ύπνος, ακόμη κι η αναπνοή μπορεί να βελτιωθεί. Επίσης ο κορεσμός επιτυγχάνεται πολύ ευκολότερα με πολύ λιγότερες θερμίδες. Άλλωστε η φυτοφαγία δε διαφέρει πολύ από την ευρέως γνωστή σε όλους μας νηστεία.\n5. Μπορεί να σου γλιτώσει χρήματα\nΣίγουρα η κατανάλωση οσπρίων, λαχανικών, φρούτων, καρπών δεν είναι τόσο ακριβή όσο στοιχίζει μια χοιρινή μπριζόλα κι ένα καλό ψάρι. Η διατροφή αυτή περιέχει βασικά προϊόντα και δεν είναι κάτι εξειδικευμένο γι’ αυτό κι είναι αρκετά συμφέρουσα ως προς την τσέπη αλλά και την υγεία.\nΗ φυτοφαγική διατροφή λοιπόν ή αλλιώς plant-based είναι τρόπος ζωής που όλο και περισσότερος κόσμος δοκιμάζει θέλοντας να ξεφύγει από το καθεστώς τροφών που επικρατεί. Πλέον προτείνεται από πολλούς διατροφολόγος για τη μείωση βάρους, την ευεξία κι έναν πιο υγιή τρόπο κατανάλωσης τροφής. Παράλληλα υπάρχουν πολύ νόστιμες συνταγές για απολαυστικά γεύματα. Για τους ηθικούς λόγους ο κάθε ένας κρατά την άποψή του, αλλά δεν μπορούμε να κλείσουμε τα μάτια μπροστά σε κάποιες δεδομένες αλήθειες. Κι όπως λέει κι ο λαός, είσαι ό,τι τρως τελικά.\n*Για οποιαδήποτε αλλαγή στη διατροφή σας συμβουλευτείτε έναν ειδικό διατροφολόγο.\n5 οφέλη που θα δεις αν βάλεις πιο έντονα τον ήλιο στη ζωή σου


Sonisphere Festival 2011 @ Terra Vibe : Τι είδαμε - Απολογισμός - Mix Grill: Μουσική, Συναυλίες, Θέατρο, Cinema (greek) 8379\nSonisphere Festival 2011 @ Terra Vibe : Τι είδαμε - Απολογισμός\nΤετάρτη, 22 Ιουνίου 2011 01:30\nΗ σκόνη έκατσε από το δεύτερο συνεχόμενο Sonisphere Festival στο Terra Vibe Park στη Μαλακάσα, πέρασε στην ιστορία και ευελπιστούμε να γίνει θεσμός.\nΤο δεύτερο SONISPHERE FESTIVAL αποτελεί παρελθόν και φυσικά ανυπομονούμε για τη συνέχιση του και το ερχόμενο καλοκαίρι. Ύστερα, λοιπόν, από το πρώτο που φιλοξένησε τους BIG 4 ( Metallica, Megadeth, Slayer, Anthrax ), ήρθε η σειρά του απόλυτου group του heavy metal. Οι IRON MAIDEN με άξιους συμπαραστάτες τους SLIPKNOT, MASTODON, MOONSPELL, GOJIRA, ROTTING CHRIST, NIGHTFALL, VIRUS, NEED και TOTAL RIOT ήρθαν να συνεχίσουν και να εδραιώσουν αυτό το festival στη χώρα μας. Και το πέτυχαν με απόλυτη επιτυχία. Αλλά ας δούμε τα πράγματα λίγο πιο αναλυτικά.\nΔεν ξέρω πόσοι από εσάς που διαβάζετε αυτή τη στιγμή αυτό το άρθρο ήσασταν παρόντες στο Terra Vibe, την Παρασκευή 17 Ιουνίου από το πρωί, αλλά ο γράφων κατάφερε να βρεθεί ακριβώς την ωρα που ξεκίνησαν οι Moonspell (περίπου 16:20). Πραγματικά, αυτό το συγκρότημα όσες φορές έχει τύχει να το δω ζωντανά, διαπιστώνω ότι είναι μια εγγύηση για να περάσει κανείς πολύ καλά. Με ένα σετ που διήρκησε μια ώρα οι Moonspell ξεσήκωσαν τον κόσμο στη μεγάλη σκηνή. Μας έδωσαν μια γερή δόση από τον πρώτο (και κορυφαίο) δίσκο τους Wolfheart, κάτι που ήταν αρκετό για να καταλάβουμε ότι θα χρειαστούμε να κάνουμε σωστή διαχείριση δυνάμεων, ώστε να ανταπεξέλθουμε ολόκληρη τη βραδιά. Σκηνική παρουσία και ήχος σε υψηλά επίπεδα.\nΛίγο πριν τελειώσουν οι Moonspell, ξεκίνησαν να παίζουν ( τηρώντας το πρόγραμμά ) οι Gojira. Θα σταθώ στο εξής: μεγάλο λάθος να πέφτει το ένα group πάνω στο άλλο και ειδικά εδώ που αρκετός κόσμος δεν κατάφερε να θαυμάσει τους Gojira σε όλο τους το σετ. Εντυπωσιακοί, καταιγιστικοί με αυτόν τον απίστευτο drummer στις τάξεις τους άφησαν τις καλύτερες των εντυπώσεων για όλη τη βραδιά.\nΤο ίδιο σκηνικό επαναλήφθηκε και στους Mastodon οι οποίοι ( πάλι πάντα σύμφωνα με τις ώρες εμφάνισης ) ξεκίνησαν πριν τελειώσουν το σετ τους οι Gojira. Εδώ, όμως είχαμε ένα θεματάκι με τον ήχο. Ενώ, Moonspell και Gojira έπαιξαν με πάρα πολύ καλό ήχο, οι Mastodon, όχι. Θεωρώ (εντελώς προσωπική γνώμη) πως κάτι δεν πήγε καλά στο γενικό τους σετάρισμα στις κονσόλες. Ο ήχος τους είχε σχετικά πολλά πρίμα που σε κάποια στιγμή ήταν κάπως ενοχλητικά. Έτσι, παρ' όλο το κέφι και την ενέργειά τους, δεν άφησαν ολοκληρωμένα καλή εντύπωση. Πάντως, αν κάποιος ήταν πολύ μπροστά και τα πράγματα ήταν διαφορετικά (κάτι που αμφιβάλλω) θα ήθελα στο τέλος ένα σχόλιο ή και ακόμα μια παρατήρηση.\nΠαραμένουμε στη μεγάλη σκηνή. Με το καθιερωμένο πλάνο, με τους τεχνικούς επί σκηνής να στήνουν και ξεστήνουν, αναμονή για Slipknot. Ένα περίπου χρόνο από τον αιφνίδιο θάνατο του μπασίστα τους Paul Gray (8/4/1972 – 24/5/2010), οι Slipknot ήταν εδώ και έδωσαν ένα μεγαλειώδες live. Εμφανίστηκαν με κόκκινες φόρμες, με τις παλιές τους μάσκες, αλλά και με μια φόρμα, τη μάσκα και το μπάσο του Paul επί σκηνής να υποδηλώνει ότι είναι πάντα μαζί τους. Μπασιστας ήταν ο Donnie Steele φίλος και παλιό μέλος τους, όπου έπαιζε μόνο backstage (δεν εμφανίστηκε). Οι Slipknot πέρασαν σαν οδοστρωτήρες παίζοντας πάρα πολλές επιτυχίες τους, με άψογο ήχο, τέλεια σκηνική παρουσία και με πάρα πολύ ωραία εφέ. Εφέ, όμως που θα ήταν πιο εντυπωσιακά αν έπαιζαν πιο βράδυ.\nΜετά από αυτό το σαρωτικό πέρασμα των Slipknot και με τον κόσμο να έχει ανεβάσει στροφές με την πάροδο του χρόνου, ήρθε και η ώρα των δικών μας ROTTING CHRIST. Το πιο επιτυχημένο και αναγνωρισμένο ελληνικό metal συγκρότημα εντός και εκτός συνόρων τράνταξε το Terra Vibe. Μας επεφύλαξαν και μια ωραία έκπληξη. Ο Σάκης (κιθάρα/ φωνή) κάλεσε στη σκηνή τον Fernando Ribeiro (φωνή Moonspell) να τραγουδήσουν μαζί το Among Two Storms αλλά και το Sign Of Evil Existence. Βόμβα μεγατόνων! Πολλα συγχαρητήρια για άλλη μια φόρα στους Rotting Christ που μας κάνουν περήφανους βλέποντάς τους να στέκονται επάξια σε συγκροτήματα διεθνούς φήμης στο Heavy metal.\nRotting Christ & Fernando Ribeiro\nΤον γάιδαρο τον φάγαμε. Η ουρά έμεινε. Όλα καλά ως τώρα. Ευχαρίστηση και ευφορία από όλο τον κόσμο. Κακά τα ψέματα όμως. Όλα τα φλας και τα βλέμματα στρέφονται στους headliners IRON MAIDEN και όχι αδικαιολόγητα. Έχει σκοτεινιάσει, η σκηνή έχει ετοιμαστεί. Από τα ηχεία ακούγεται το Doctor Doctor των UFO. Το κομμάτι που χρησιμοποιούν οι Maiden ως «χαλάκι» για να ορμήξουν στη σκηνή. Το Doctor Doctor τελειώνει τα φώτα σβήνουν. Η σκηνή έχει μετατραπεί σε ένα διαστημικό σταθμό και στην οροφή της το έναστρο χάος από πολλά leds. Εισαγωγή όπως ακριβως από την τελευταία τους δισκογραφική δουλειά The Final Frontier, να ακολουθούν το ομώνυμο και το single El Dorado. Έχοντας δει αρκετές φορές τους Maiden, περιμένεις μια τέτοια έναρξη απλά για το όνομα και το επίπεδο τους θα μπορούσε να ήταν ένα άλλο το εναρκτήριο κομμάτι, πχ το The Alchemist. H συνέχεια όμως ήταν πέρα ως περά, πάρα πολύ καλή. Ο ήχος μας έκανε κατι μυστήρια στα δυο πρώτα κομματια αλλα μετα όλα πηγαν τέλεια.\nΗ φωνή του Dickinson μαζι με την τεράστια προσωπικότητα του είναι κατι παραπάνω από μια σταθερή αξία με το πέρασμα των χρόνων. Όσο δε για τους υπόλοιπους τι να λέμε. Η εμπειρία και μόνο που έχουν αυτοί οι άνθρωποι είναι τέτοιου μεγέθους οπού η σκηνή είναι απλά το σπίτι τους.\nΚαι πάμε τώρα στην ανάλυση του κεφαλαίου επιλογής κομματιών. Δύσκολο έργο για ένα συγκρότημα το οποίο έχει πάρα πολλές κυκλοφορίες και πάρα πολλές επιτυχίες (ειδικά μέχρι το 1992). Η επιλογή του σετ των Maiden θεωρείται πάρα πολύ καλή από την άποψη ότι ικανοποίησε και παλιούς και νέους οπαδούς τους. Βέβαια όταν ακούστηκαν οι ύμνοι 2 minutes to midnight, The Evil That Men do, The Trooper, Hallowed Be Thy Name, Fear Of The Dark, Number Of The Beast, Iron Maiden και Running Free εγινε πανικός. Στα κομμάτια της τελευταίας τους δεκαετίας (πρέπει να αναφέρουμε ότι ήταν ωραίες επιλογές), ο κόσμος ήταν πιο χαλαρός παρ' όλο που το απολάμβανε (αναφέρομαι τουλάχιστον στο σημείο από τον πύργο του ηχολήπτη και προς τα πίσω, για να μην παρεξηγηθώ).\nΦυσικά δεν έλειψε ο Eddie να περιφέρεται στη σκηνή, καθώς επίσης και ένας τεράστιος space Eddie πίσω και πάνω από το drum kit του Nicko, προς το τέλος της εκτέλεσης του Iron Maiden. Επίσης είχαμε και αλλαγές σκηνικών, ανάλογα με το πιο κομμάτι έπαιζαν.\nΌπως ήταν λογικό, παρακαλέσαμε τον Dickinson να παίξει το Alexander The Great. Για άλλη μια φόρα φάγαμε πόρτα, αυτή τη φορά μισάνοιχτη αφού αυτός με τη σειρά του μας ζήτησε να τραγουδήσουμε μαζι το τελευταίο τετράστιχο από το Alexander… (υπενθυμίζω το ίδιο σκηνικό έγινε και στον Άγιο Κόσμα στα πλαίσια της Brave New World Tour το 2000).\nΤα super hits (επιτυχίες τους στη χρυσή δεκαετία του 80) έπαιξαν από το μισό της εμφάνισης τους και μετά, όπως ήταν λογικό.\nΓια κάποιον που δεν τους είχε ξαναδεί, δεν παίζει να μην έμεινε ευχαριστημένος. Για κάποιον που νόμιζε ότι θα άκουγε ως επί το πλείστον μόνο κομματια από την περίοδο 1980 – 1995 μάλλον δεν ενημερώνεται σωστά, για το πώς διαχειρίζονται οι Maiden τις ζωντανές τους εμφανίσεις. Όπως και να χει το θέμα, οι βασιλιάδες είναι στο θρόνο τους και δεν βλέπω ακόμα να μπορεί κάποιος να τους εκθρονίσει.\nΕΠΙΛΟΓΟΣ: Το SONISPHERE FESTIVAL είναι το καλοκαιρινό μεταλλικό γεγονός στη χώρα μας. Θεωρείται επιτυχημένο για δεύτερη συνεχή χρονιά. Ας ελπίσουμε να το δούμε να γίνεται διήμερο και τριήμερο ακόμα (απλά μπείτε στη σελίδα του SONISPHERE και δείτε σε λίγες μέρες που παίζουν στην Ιταλία να πάρετε μια γεύση).\nΑποχαιρετώ με το ανεκπλήρωτο, ως τώρα, όνειρο:\nHe Died On Fever In Babylon


Nosy-Νοστιμιές: Χοιρινό μπούτι "ζαμπόν"\nΧοιρινό μπούτι "ζαμπόν"\n3 κιλά χοιρινό από μπουτάκι\nσκόρδα κατά βούληση\nαλάτι χοντρό και ψιλό\nπιπέρι σε κόκκους και τριμμένο\nΠλένουμε το κρέας και με ένα μυτερό μαχαιράκι το τρυπάμε σε διάφορα σημεία. Σε ένα δοχείο έχουμε αναμείξει τις σκελίδες του σκόρδου ( ψιλές αλλιώς κομμένες στη μέση) με αλατοπίπερο. Σε κάθε τρυπούλα στο κρέας τοποθετούμε 1 σκελίδα σκόρδο και κόκκο πιπεριού. Δένουμε το κρέας με σπάγκο και το αλατίζουμε με χοντρό αλάτι. Το αφήνουμε για μια νύχτα στο ψυγείο. Την επόμενη το τοποθετούμε σε μεγάλη κατσαρόλα με πολύ νερό. Προσθέτουμε αλάτι και 2-3 δαφνόφυλλα. Ξαφρίζουμε και αφήνουμε να σιγοβράσει για 3-4 ώρες (ή 1 ώρα σε χύτρα ταχύτητας). Το βγάζουμε από την κατσαρόλα και αφήνουμε να κρυώσει τελείως. Αφαιρούμε τον σπάγκο και είτε το σερβίρουμε κομμένο σε λεπτές φέτες ή το διατηρούμε στο ψυγείο για να το χρησιμοποιήσουμε σε σάντουιτς, σε ομελέτες ή κομμένο σε κυβάκια σε πράσινη σαλάτα.\nΤο ζουμί που έβρασε δεν το πετάμε. Το χρησιμοποιούμε να φτάξουμε νοστιμότατες σούπες (π.χ. τραχανά) ή πιλαφάκι. Καλό είναι να το έχουμε αφήσει να κρυώσει καλά, για να μπορέσουμε να αφαιρέσουμε το λίπος που θα σταθεί στην επιφάνεια.\n* Είναι μια καλή λύση για φιλική μάζωξη ή να υπάρχει κάτι έτοιμο στο ψυγείο για άμεση κατανάλωση.\nupdate: η μυστική ιστορία της συνταγή εδώ\nΛία Π. είπε...\nΔηλαδή μπαχαρικά και βράσιμο, τίποτε άλλο;\n7 Φεβρουαρίου 2007 - 1:58 μ.μ.\nMε ενδιαφέρει πολύ αυτή η συνταγή, αλλά ξέχασα να ρωτήσω αν πρωτοβάζουμε το κρέας σε κρύο νερό πρώτον και δεύτερον αν το έχεις κάνει με άλλο είδους κρέας. Για πες.\n7 Φεβρουαρίου 2007 - 2:03 μ.μ.\nΑ ωραιότατο. Πολλαπλής χρήσης φαγητό θα έλεγα.\n7 Φεβρουαρίου 2007 - 2:31 μ.μ.\nΑυτή η συνταγή είναι πολύ ωραία. Έτσι το φτιάχνω κι εγώ αλλά επειδή είμαι ένας υστερικός πιουρίστας δεν φυτεύω μέσα στο κρέας σκόρδο και πιπέρι, όμως τα δαφνόφυλλα τα βάζω στο νερό. Αυτή η συνταγή, με λιγότερο νερό, είναι ιδανική για όσους χρησιμοποιούν χύτρες ταχύτητας.\n7 Φεβρουαρίου 2007 - 3:35 μ.μ.\nΜα νομίζω ότι όλη η νοστιμιά βρίσκεται στο "φυτεμένο" σκόρδο και πιπέρι. Δεν ξέρετε τι χάνετε! Το φτιάχνει η μαμά μου! :-)\n7 Φεβρουαρίου 2007 - 4:15 μ.μ.\nΜια ερώτηση και εγώ. Γιατί χρειάζεται το δέσιμο;\nΚαι αν χρειάζεται να υποθέσω πως κάνω το κρέας ρολό;\n7 Φεβρουαρίου 2007 - 6:09 μ.μ.\nΜη ξεχνάμε και τους λάτρεις του ωμού σκόρδου!\n8 Φεβρουαρίου 2007 - 1:56 μ.μ.\nη μαμά μου το φτιάχνει χρόνια έτσι. Το δέσιμο είναι για να κρατήσει το σχήμα του το κρέας, να είναι σα ρολό. Τα σκόρδα που έχω βάλει μέσα είναι τα αγαπημένα μου- συνήθως τα κλέβω και από τα άλλα κομμάτια. Το νερό να είναι χλιαρό, αν θέλουμε να κρατήσουμε το ζουμί για σούπα, άλλως να βράζει για να κρατήσει το κρέας τη νοστιμιά του.... Δοκιμάστε σούπα τραχανά κόκκινο, δηλαδή ρίξτε ντοματοχυμό στο ζουμί και τραχανά παραδοσιακό... Τέλειο...\nΜε άλλο κρέας δεν το έχω δοκιμάσει..\n10 Φεβρουαρίου 2007 - 12:02 μ.μ.\n"Δημήτριος ο Ταξιδευτής" είπε...\nαντι δθχτακι και δεσιμο ενα καινουργιο καλσον με 15 ντενιε ειναι οτι πρεπει.\nκαποιος γαλλος μου ειπαι να το τυλιγω σε καλσον με τα σε φορμα κεικ μακροστενη μετα ψυγειο και μετα στο φουρνο μπεν μαρι στους 160ο για 4 ωρες!!!\n10 Φεβρουαρίου 2007 - 9:59 μ.μ.\nΔεν καίγεται το καλσόν στους 160; :-D\n10 Φεβρουαρίου 2007 - 10:15 μ.μ.\nΕγώ το έχω δοκιμάσει μόνο μαριναρισμένο για 24 ώρες και ύστερα δουλεμένο στο φούρνο.\nΤέλειο κι ότι αλύτερο για τα σάντουϊτς των παιδιών!\n11 Φεβρουαρίου 2007 - 8:27 π.μ.\nΌποτε μπορείς απάντησέ μου, kyriayf .\n13 Φεβρουαρίου 2007 - 4:28 μ.μ.\nΓΛΥΚΑ (58) ΔΙΑΦΟΡΑ (52) κρεατικα (31) ΠΑΡΑΔΟΣΙΑΚΟ (25) ΜΕΖΕΔΕΣ (19) vegetarian (15) ΜΟΝΤΕΡΝΑ ΜΑΓΕΙΡΙΚΗ (15) ΘΑΛΑΣΣΙΝΑ (14) ΠΙΤΕΣ (14) ΣΑΛΑΤΕΣ (14) ΖΥΜΑΡΙΚΑ (13) πουλερικα (13) ΝΗΣΤΗΣΙΜΑ (10) ΣΟΥΠΕΣ (10) ΤΑΡΤΕΣ (9) ΨΑΡΙ (9) ΚΕΗΚ (8) ΛΑΔΕΡΑ (8) ΛΑΧΑΝΙΚΑ (7) ΑΛΜΥΡΑ (6) ΟΡΕΚΤΙΚΑ (5) ΟΣΠΡΙΑ (5) ΤΗΓΑΝΗΤΑ (5) ethnic cuisine (4) ΑΠΕΡΙΤΙΦ (3) ΜΑΡΜΕΛΑΔΕΣ (3) sushi (1) Γιαπωνέζικο (1) ΜΠΙΣΚΟΤΑ (1) ΠΙΤΣΕΣ (1) ΤΕΧΝΟΛΟΓΙΑ (1) ΦΟΥΡΝΟΥ (1) αλλαντικά (1) βασιλόπιτα (1) τυροπιτάκια (1)\nΜοσχαρίσιο φιλέτο με μανιτάρια και κονιάκ\nΠορτογαλέζικος μπακαλιάρος με πατάτες\nΦαλάφελ (Λιβανέζικοι ρεβυθοκεφτέδες)\nCheese cake με βύσσινα\nKαβουροσαλάτα με αβοκάντο και αντίβ\nΛουκάνικα με αυγά\nΔΟΚΙΜΑΣΤΕ ΚΙ ΑΥΤΑ


Σχεδιασμός μέτρων με λάθος στοιχεία και παράλληλο σύστημα καταγραφής κρουσμάτων! Τι απαντά ο ΕΟΔΥ | newsbreak\nΣχεδιασμός μέτρων με λάθος στοιχεία και παράλληλο σύστημα καταγραφής κρουσμάτων! Τι απαντά ο ΕΟΔΥ\n29-11-2020 - 18:21μμ\nΟι επιστήμονες είχαν λάθος νούμερα την ώρα που έπρεπε να αποφασίσουν!\nΜε καθυστέρηση έως επτά ημερών ενημερώνονται οι επιστήμονες για την εξέλιξη της πανδημίας και τον ακριβή αριθμό των νοσούντων – Παράλληλο σύστημα έστησε ο πρόεδρος του ΕΟΔΥ Π. Αρκουμανέας.\nΣυγκεκριμένες εγκληματικές ευθύνες υπάρχουν, με βάση τη σημερινή αποκάλυψη της «κυριακάτικης δημοκρατίας», για την εικόνα αλαλούμ που επικρατεί στον έλεγχο της πανδημίας μετά την εκδήλωση του δεύτερου κύματος.\nΑν και το κυβερνητικό επιτελείο δήλωνε ότι όλα βαίνουν καλώς, είναι φανερό ότι τουλάχιστον κατά το τελευταίο δίμηνο «χάθηκε η μπάλα», με αποτέλεσμα ειδικά σε περιοχές όπως η Θεσσαλονίκη και σε άλλες πόλεις της βόρειας Ελλάδας να έχουν ξεφύγει τα κρούσματα.\nΣτην εύλογη απορία πώς συνέβη αυτό, η απάντηση συνδέεται με πολύ συγκεκριμένα στοιχεία τα οποία αναδεικνύουν, αν μη τι άλλο, περισσή προχειρότητα από πλευράς του ΕΟΔΥ, σε βάρος όμως ανθρώπινων ζωών.\nΣύμφωνα με απολύτως αξιόπιστες πληροφορίες, στο επίκεντρο του προβλήματος βρίσκεται η παράλληλη λειτουργία δύο διαφορετικών τεχνολογικών συστημάτων για την καταγραφή των κρουσμάτων. Έτσι, το απίστευτο είναι πως ακόμα και σήμερα επικρατεί σύγχυση και καθώς δεν υπάρχει πλήρης και αξιόπιστη εικόνα, οι επιστήμονες ενημερώνονται και παίρνουν κρίσιμες αποφάσεις με κενά και με σημαντική χρονική καθυστέρηση.\nΤο ένα σύστημα είναι αυτό που έχει αναπτύξει κρατική υπηρεσία με ειδίκευση στα πληροφοριακά συστήματα για τον χώρο της Υγείας και της κοινωνικής ασφάλισης. Το άλλο είναι ένα ξεχωριστό σύστημα που χρησιμοποιεί ο ΕΟΔΥ και αναπτύχθηκε για τον οργανισμό με ανάθεση που έγινε προ μηνών από τον πρόεδρο του Παναγιώτη Αρκουμανέα.\nΚατ’ αυτόν τον τρόπο, τα δημόσια νοσοκομεία της χώρας ενημερώνουν το ένα σύστημα καταγραφής κρουσμάτων κορωνοϊού, ενώ ορισμένες ιδιωτικές κλινικές ενημερώνουν το ξεχωριστό σύστημα του ΕΟΔΥ, στο οποίο εγγράφονται και τα κρούσματα από τους ελέγχους που κάνει ο τελευταίος ανά την Ελλάδα.\nΣτελέχη που παρακολουθούν τον σημερινό τραγέλαφο αποκαλύπτουν πως, όταν ανακοινώνονται π.χ. 2.000 κρούσματα για την τάδε ημέρα, σε αυτά περιλαμβάνονται και δεκάδες κρούσματα που εντοπίστηκαν προηγούμενες ημέρες και εντάχθηκαν με καθυστέρηση στα συστήματα καταγραφής.\nΣύμφωνα με απολύτως ασφαλείς πληροφορίες, η ενσωμάτωση των στοιχείων καθυστερεί έως επτά ημέρες. Έτσι, η καθημερινή ενημέρωση καθίσταται ελλιπής, ενώ ερωτήματα υπάρχουν και για τη στρατηγική των τεστ – πόσα γίνονται, πού και αν έχουν όντως προτεραιότητα δομές ευάλωτων, όπως τα γηροκομεία.\nΤα ίδια στελέχη μεταφέρουν πάντως εικόνα μπάχαλου, με αποτέλεσμα, όπως λένε, να υπάρχει αδυναμία καταγραφής της πραγματικής εικόνας με τα κρούσματα και συνεπώς, να δυσκολεύεται το έργο της επιτροπής που επεξεργάζεται και προτείνει μέτρα.\nΑυτό εξηγεί γιατί υπήρξε και η μεγάλη καθυστέρηση στη λήψη μέτρων στη Θεσσαλονίκη και σε άλλες πόλεις της χώρας. Οι επιστήμονες είχαν λάθος νούμερα την ώρα που έπρεπε να αποφασίσουν και μάλιστα αυτή η κατάσταση έχει πυροδοτήσει μεγάλο θέμα και εντός της αρμόδιας επιτροπής του υπουργείου Υγείας.\nΔεν είναι συμπτωματικές οι δηλώσεις επιστημόνων ότι οι αποφάσεις για λήψη μέτρων στη Θεσσαλονίκη και άλλες πόλεις της βόρειας Ελλάδας ελήφθησαν με καθυστέρηση τουλάχιστον μίας εβδομάδας.\nΤο βέβαιο είναι ότι η εγκληματική επιλογή της διπλής καταγραφής των κρουσμάτων δυσχεραίνει το έργο των επιστημόνων, οι οποίοι καλούνται να αξιολογήσουν την κατάσταση έχοντας στα χέρια τους ελλιπή δεδομένα και στρεβλή εικόνα της πραγματικότητας.\nΚατά τις πληροφορίες, οργισμένος είναι και ο καθηγητής Σωτήρης Τσιόδρας, ο οποίος φέρεται ότι έχει διαμηνύσει πως, εάν δεν διορθωθεί το πρόβλημα έστω και τώρα, θα διαχωρίσει τη θέση του.\nΣε κάθε περίπτωση, τα ερωτήματα είναι κολοσσιαία, αγγίζοντας και το Μέγαρο Μαξίμου, που ενημερώνεται και αυτό καθημερινά για την πορεία των κρουσμάτων, ενώ έχει την τελική πολιτική ευθύνη για τον τρόπο διαχείρισης της πανδημίας, εξαιτίας της οποίας ο αριθμός των νεκρών στη χώρα ξεπέρασε ήδη τους 2.000.\nΤέλος, μεγάλα ερωτήματα προκύπτουν και για την επιλογή του Παναγιώτη Αρκουμανέα να αναθέσει σε ιδιωτική εταιρία τη δημιουργία πλατφόρμας για την καταγραφή των κρουσμάτων.\nΤο απαντά ο ΕΟΔΥ\nΟ ΕΟΔΥ απάντησε (όχι επί της ουσίας) στο δημοσίευμα το οποίο έχει προκαλέσει αναστάτωση αναφέροντας:\n«Όσοι τα διακινούν, για όποιο σκοπό τα διακινούν, προσφέρουν χείριστη υπηρεσία στην χώρα, σπέρνουν τη δυσπιστία και την εσωστρέφεια, σε μια κρίσιμη στιγμή που η εμπιστοσύνη και η εθνική ομοψυχία είναι προαπαιτούμενα για να βγούμε νικητές.\nΣυκοφαντούν τους 2.500 εργαζόμενους του ΕΟΔΥ, οι οποίοι για 10 μήνες βρίσκονται με αυταπάρνηση, καθημερινά, σε όλη την Ελλάδα, για να προστατέψουν τη Δημόσια Υγεία».\nΟ Οργανισμός επανασυστάθηκε τον Οκτώβριο του 2019 και δομήθηκε μέσα στη μεγάλη κρίση του κορωνοϊού, «με νέα ταυτότητα εμπιστοσύνης στη συνείδηση των πολιτών. Η συνεργασία με την Επιτροπή Λοιμωξιολόγων, ήταν, είναι και θα παραμείνει άριστη.\n1. Υπάρχει ένα και μόνο ένα σύστημα καταγραφής κρουσμάτων, το Εθνικό Μητρώο Covid-19. Τα περί παράλληλων συστημάτων και διπλού τρόπου καταγραφής διαψεύδονται κατηγορηματικά. Κάποιοι είτε σκοπίμως, είτε από άγνοια μπερδεύουν τα ευφάνταστα σενάριά τους με την αναγκαία επιδημιολογική επαλήθευση στοιχείων.\n“Οι κρίσεις πουλάνε καλά”, που έλεγε και ο Ουμπέρτο Έκο, αλλά το ελάχιστο που απαιτούν οι καιροί είναι να σταθούμε, ατομικά και συλλογικά, στο ύψος των περιστάσεων» τονίζει ο Εθνικός Οργανισμός Δημόσιας Υγείας.\nΒίντεο με τον Μπάιντεν εκτός τόπου και χρόνου, αποσιωπείται από το Twitter!


Τα καλύτερα ξενοδοχεία για τα ταξίδια σας σε Ρέικιαβικ από 171 €\nΒρείτε τις καλύτερες προσφορές για τα ξενοδοχεία στην πόλη Ρέικιαβικ\nΑναζητάτε δωμάτιο σε Ρέικιαβικ; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2019. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Ρέικιαβικ με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Ρέικιαβικ, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 171 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Ρέικιαβικ\nΜπορείτε να υπολογίσετε πως η μέση τιμή των ξενοδοχείων σε Ρέικιαβικ είναι 171 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Ρέικιαβικ θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Ρέικιαβικ και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\nThe Capital-Inn το οποίο βρίσκεται κοντά στην περιοχή Harpa Tónlistar- og Ráðstefnuhúsið í Reykjavík\nHotel Island σε ιδανική τοποθεσία κοντά στην περιοχή Austurvöllur\nArctic Comfort Hotel σε κοντινή απόσταση από την τοποθεσία Reykjavik City Theatre\nΞενοδοχεία με την υψηλότερη βαθμολογία σε Ρέικιαβικ\nΤι λένε οι ταξιδιώτες για Ρέικιαβικ;\nΠότε είναι καλύτερα να κάνει κανείς κράτηση για ξενοδοχείο σε Ρέικιαβικ;\nΟ φθηνότερος μήνας είναι ο Ιανουάριος, με μέση τιμή τις 145 € ανά διανυκτέρευση. Ο πιο ακριβός μήνας για να μείνετε σε Ρέικιαβικ είναι ο Ιούνιος, με μέση τιμή τις 215 € ανά διανυκτέρευση.\nΠοια είναι η μέση τιμή ανά διανυκτέρευση σε Ρέικιαβικ τον Ιούλιος;\nΗ μέση τιμή ξενοδοχείου τον Ιούλιος πέρυσι ήταν 166 € ανά διανυκτέρευση. Η τιμή αυτή είναι κατά 2% χαμηλότερη από τη μέση τιμή ανά διανυκτέρευση των 171 € που είδαμε τους προηγούμενους 12 μήνες.\nΠώς είναι ο καιρός σε Ρέικιαβικ;\nΣε Ρέικιαβικ, η αναμενόμενη μέση θερμοκρασία τον Ιούλιος είναι 11,3°C/52,3°F. Ο πιο ζεστός μήνας είναι συνήθως ο Ιούλιος, με τις μέσες θερμοκρασίες να αγγίζουν τους 14,0°C/57,2°F. Ο πιο κρύος μήνας είναι ο Φεβρουάριος, με τις μέσες θερμοκρασίες να αγγίζουν τους -2,8°C/27,0°F.\nΠοια αεροδρόμια είναι πιο κοντά στο κέντρο της πόλης σε Ρέικιαβικ, Ισλανδία;\nΤο πλησιέστερο αεροδρόμιο σε Ρέικιαβικ είναι το Ρέικιαβικ Εσωτερικού (RKV) (2,67km). Άλλα κοντινά αεροδρόμια: Ρέικιαβικ Κέφλαβικ (38,41km)\nΕντός και γύρω από Ρέικιαβικ\nThe Capital-InnHotel IslandArctic Comfort HotelHotel CabinOddsson HotelIcelandair Hotel Reykjavik NaturaAlda Hotel ReykjavíkRadisson Blu Saga Hotel, ReykjavíkReykjavik Lights Hotel by KeahotelsHotel PhoenixHilton Reykjavik NordicaHotel KletturHotel Borg by KeahotelsFosshótel RauðaráFosshotel LindCenterHotel SkjaldbreidMetropolitan HotelStorm Hotel by Keahotels22 Hill HotelFosshotel Reykjavík


Συνέντευξη του νομπελίστα Peter Doherty στη μαθήτρια Κατερίνα Πατρινού (Στ 3) - Εκπαιδευτήρια Γείτονα\n- Πώς νιώσατε όταν κρατήσατε στα χέρια σας το βραβείο Nobel;\n«Ένιωσα πολύ ενθουσιασμένος και ότι οι κόποι μου ανταμείφθηκαν. Το βραβείο Nobel είναι ένα δίπλωμα στα Σουηδικά, το οποίο δεν μπορούσα να καταλάβω τί έγραφε (γέλιο), και ένα χρυσό μετάλλιο μέσα σε μια θήκη που μου τα έδωσε ο βασιλιάς της Σουηδίας. Είναι μια πολύ σημαντική στιγμή».\n- Η πρώτη αντιδραση όταν δεχθήκατε το τηλεφώνημα από την Σουηδική Ακαδημία;\n«Ήταν 4μιση το πρωί στην Αμερική και κοιμόμασταν. Στην αρχή νόμισα ότι συνέβη κάτι με τους συγγενείς μας στην Αυστραλία, οι οποίοι μας τηλεφωνούσαν για να μας ενημερώσουν. Το τηλέφωνο σήκωσε η γυναίκα μου και όταν άκουσε ότι με ζήταγαν από την Στοκχόλμη μου το έδωσε πολύ χαρούμενη επειδή κατάλαβε περί τίνος επρόκειτο».\n- Περιμένατε την βράβευσή σας;\n«Κατά κάποιον τρόπο ναι, επειδή την περασμένη χρονιά πήραμε ένα εξίσου μεγάλο βραβείο στην Αμερική, το οποίο συνοδεύεται πολλές φορές στο μέλλον από ένα βραβείο Nobel».\n- Αλλαξε η καθημερινή ζωή σας μετά την βράβευσή σας;\n«Έδωσα πολλές ομιλίες τα επόμενα χρόνια σε πολλές χώρες αλλά η καθημερινότητά μου δεν άλλαξε. Συνεχίζω να εργάζομαι ερευνητικά με τον ίδιο ενθουσιασμό. Γνώρισα πολλούς ενδιαφέροντες ανθρώπους και έγραψα 4 βιβλία».\n- Πόσο σκληρά δουλέψατε για να κερδίσετε το βραβείο;\n«Το βραβείο Nobel δίνεται σε εξαιρετικές περιπτώσεις για κάποια πολύ μεγάλη ανακάλυψη. Γι' αυτό χρειάζεται τύχη αλλά σε κάθε περίπτωση πρέπει να δουλεύεις σκληρά και με πείσμα ώστε να έχεις πιθανότητες να βρεις κάτι εξαιρετικά σημαντικό».\nΚατερίνα Πατρινού (Στ΄3)


Νέα έρευνα αποκαλύπτει τη γενετική βάση της μείζονος κατάθλιψης - Γ Παθολογική Κλινική Ερρiκος Ντυνάν Hospital Center\npost-title Νέα έρευνα αποκαλύπτει τη γενετική βάση της μείζονος κατάθλιψης http://pathologia.eu/wp-content/uploads/Νέα-έρευνα-αποκαλύπτει-τη-γενετική-βάση-της-μείζονος-κατάθλιψης.jpg 2018-05-10 16:00:00 yes no Αναρτήθηκε από doctor\n10. Μάιος 2018\nΒρίσκεστε εδώ: Αρχική \_ Υγεία \_ Νέα έρευνα αποκαλύπτει τη γενετική βάση της μείζονος κατάθλιψης\nΜία νέα έρευνα με περισσότερους από 135.000 ασθενείς με μείζονα κατάθλιψη και περισσότερους από 344.000 υγιείς εθελοντές μπόρεσε να ταυτοποιήσει 44 γενετικούς πολυμορφισμούς ή τόπους που συνδέονται με αυξημένη πιθανότητα εμφάνισης κατάθλιψης.\nΑπό τους 44 αυτούς τόπους, οι 30 δεν ήταν γνωστοί στο παρελθόν, ενώ οι υπόλοιποι 14 είχαν ανιχνευθεί σε προηγούμενες μελέτες. Επιπλέον, η έρευνα ταυτοποίησε 153 γονίδια και διαπίστωσε ότι η μείζων κατάθλιψη μοιράζεται 6 γενετικούς τόπους με τη σχιζοφρένεια.\nΤα αποτελέσματα της έρευνας δημοσιεύτηκαν στο περιοδικό Nature Genetics.\nΗ έρευνα ήταν μία παγκόσμια προσπάθεια περισσοτέρων από 200 επιστημόνων που συνεργάζονται με το Psychiatric Genomics Consortium. Οι επικεφαλείς της μελέτης ήταν ο Patrick Sullivan και η Naomi Wray.\n«Η ταυτοποίηση της γενετικής βάσης της μείζονος κατάθλιψης ήταν ιδιαίτερα δύσκολη» σύμφωνα με τον Sullivan. «Ένας μεγάλος αριθμός επιστημόνων παγκοσμίως συνεργάστηκαν για την έρευνα και ως αποτέλεσμα σήμερα έχουμε κατανοήσει σε μεγάλο βαθμό τη γενετική βάση της βαριάς και εξουθενωτικής αυτής νόσου. Με περισσότερη δουλειά θα μπορέσουμε να αναπτύξουμε σημαντικά εργαλεία για τη θεραπεία ή ακόμα και την πρόληψη της μείζονος κατάθλιψης».\n«Όλοι φέρουμε κάποιους από αυτούς τους γενετικούς πολυμορφισμούς για την κατάθλιψη, ωστόσο αυτοί που έχουν τους περισσότερους διατρέχουν το μεγαλύτερο κίνδυνο. Γνωρίζουμε ότι αρκετά βιώματα μπορούν να αυξήσουν επίσης τον κίνδυνο κατάθλιψης, ωστόσο η ταυτοποίηση των γενετικών παραγόντων ανοίγει νέους δρόμους για την έρευνα των βιολογικών αιτιών», συμπλήρωσε η Wray.\nΗ παρούσα έρευνα είναι ιδιαίτερα σημαντική για δύο λόγους.\nΠρώτον, τονίζει τη μεγάλη αξία των συνεργασιών στις έρευνες, ιδιαίτερα για την ταυτοποίηση της σύνθετης γενετικής βάσης ψυχιατρικών παθήσεων. Δεύτερον, επιβεβαιώνει τη γενετική βάση της κατάθλιψης, προσφέροντας παράλληλα σημαντικά βιολογικά στοιχεία που ελπίζουμε ότι θα οδηγήσουν στην ανάπτυξη νέων και πιο αποτελεσματικών θεραπειών.\nΗ μείζων κατάθλιψη αποτελεί ένα από τα σημαντικότερα προβλήματα υγείας σήμερα. Παρά τις δεκάδες προσπάθειες που έχουν γίνει, μέχρι σήμερα δεν ήταν δυνατό να ταυτοποιηθούν οι γενετικοί μηχανισμοί πίσω από τη νόσο. Το γεγονός αυτό έχει επιβραδύνει σημαντικά την ανάπτυξη αποτελεσματικών θεραπειών, περιορίζοντας τις επιλογές για τους ασθενείς που πάσχουν από μείζονα κατάθλιψη. Η παρούσα έρευνα αποτελεί ένα μεγάλο βήμα για την ταυτοποίηση των βιολογικών μηχανισμών της νόσου.\nΆλλες παρατηρήσεις της έρευνας περιλαμβάνουν:\nΤα αποτελέσματα μπορούν να χρησιμοποιηθούν για την ανάπτυξη βελτιωμένων θεραπειών καθώς αρκετοί στόχοι των αντικαταθλιπτικών φαρμάκων που χρησιμοποιούνται σήμερα επιβεβαιώθηκαν. Ταυτοποιήθηκαν επίσης νέοι πιθανοί στόχοι για τα φάρμακα αυτά.\nΗ γενετική βάση της κατάθλιψης επικαλύπτεται με άλλες ψυχιατρικές διαταραχές, όπως η διπολική διαταραχή και η σχιζοφρένεια.\nΙδιαίτερο ενδιαφέρον είχε, τέλος, το γεγονός ότι η γενετική βάση της κατάθλιψης επικαλύπτεται με αυτή της παχυσαρκίας αλλά και ορισμένων διαταραχών του ύπνου.\nΒιβλιογραφία: University of North Carolina


Ίδρυμα Σταύρος Νιάρχος - Διεθνής Πρωτοβουλία Δράσης για τον COVID-19, ύψους 100.000.000 δολαρίων - Προϊόντα & Υπηρεσίες - Ειδήσεις - Νέα\nTο Ίδρυμα Σταύρος Νιάρχος (ΙΣΝ) επιτείνει τις προσπάθειές του για την αντιμετώπιση της κρίσης.\nΜέσα σε αυτές τις πρωτόγνωρες συνθήκες που βιώνουμε όλοι οι άνθρωποι στον πλανήτη, αναφέρει το Ιδρυμα Νιάρχος, ‘’με την πανδημία να δοκιμάζει την ετοιμότητα και τις αντοχές του υγειονομικού συστήματος, τις κοινωνικοοικονομικές δομές πρόνοιας κάθε χώρας αλλά και την ατομική αντοχή και ευθύνη του καθενός από εμάς απέναντι στην κοινωνία, το Ίδρυμα Σταύρος Νιάρχος (ΙΣΝ) επιτείνει τις προσπάθειές του για την αντιμετώπιση της κρίσης, δημιουργώντας τη Διεθνή Πρωτοβουλία Δράσης για τον COVID-19, ύψους 100.000.000 δολαρίων. Θεμέλιο της φιλοσοφίας μας είναι όχι να αναπληρώνουμε αλλά να βοηθάμε και να συμπληρώνουμε την κρατική μέριμνα. Γι’ αυτό συνεργαζόμαστε στενά με τους δωρεοδόχους μας, τους ειδικούς συμβούλους μας και, φυσικά, με τους αρμόδιους φορείς της Πολιτείας, ώστε να επικεντρώνουμε τις δυνάμεις μας εκεί που θα είμαστε πιο αποτελεσματικοί, άμεσα άλλα και σε βάθος χρόνου.\nΤο ΙΣΝ είναι ένα διεθνές Ίδρυμα, με φιλανθρωπικό έργο σε πάνω από 120 χώρες, και επιθυμία μας είναι με τη Διεθνή Πρωτοβουλία Δράσης για τον COVID-19, να βοηθήσει παντού, στο μέτρο του δυνατού. Όπως η εξάπλωση του COVID-19 δεν γνωρίζει σύνορα, έτσι και η αντιμετώπισή του είναι κοινή για όλο τον πλανήτη. Ένας από τους στόχους μας είναι να βοηθήσουμε την ιατρική έρευνα. Γι’ αυτό έχουμε ήδη προχωρήσει σε δωρεά ύψους 3.000.000 δολαρίων στο τμήμα έρευνας του Rockefeller University, ένα από τα πιο αναγνωρισμένα κέντρα ερευνών στον κόσμο, το οποίο έχει ξεκινήσει μια ελπιδοφόρα προσπάθεια για την ανακάλυψη εμβολίων και την εξέλιξη των θεραπειών για τον COVID-19. Πρόκειται για μια παγκόσμια επιδημία, η αντιμετώπιση της οποίας έχει πανανθρώπινη υπόσταση και όχι εθνικό χρώμα.\nΟι προσπάθειες αυτές, στο σύνολό τους, προσβλέπουν στη βραχυπρόθεσμη και μακροπρόθεσμη αντιμετώπιση ορισμένων από τις πιο κρίσιμες προκλήσεις της πανδημίας και αντικατοπτρίζουν τον διεθνή και οικουμενικό χαρακτήρα του ΙΣΝ. Ιδιαίτερη, όμως, σημασία θα δοθεί σε δράσεις στην Ελλάδα, καθώς εδώ εστιάζεται ένα μεγάλο τμήμα του φιλανθρωπικού έργου του Ιδρύματος. Όχι μόνο γιατί εδώ γεννήθηκε και μεγάλωσε ο ιδρυτής μας, εδώ είναι οι ρίζες μας και εδώ βρίσκεται η καρδιά μας. Αλλά και γιατί η χώρα αναδύεται από μια βαθιά και εξαντλητική δεκαετή κοινωνικοοικονομική κρίση, και βρίσκεται σε ιδιαίτερα ευάλωτη θέση, αυτή τη στιγμή, όσον αφορά στις οικονομικές και κοινωνικές συνέπειες της πανδημίας. Γι’ αυτό, άλλος ένας σημαντικός μας στόχος είναι να στηρίξουμε ενεργά τους γιατρούς, νοσηλευτές αλλά και τους υπαλλήλους υποδομών και καθαρισμού των ΜΕΘ, σε όλα τα Νοσοκομεία Αναφοράς για τον COVID-19.\nΑυτοί είναι οι πραγματικοί ήρωες της καθημερινής μάχης που δίνει η ζωή απέναντι στον θάνατο, μέσα σε δύσκολες και επικίνδυνες συνθήκες, και αξίζουν απεριόριστη προστασία και υποστήριξη. Το ΙΣΝ δεσμεύεται να παραμείνει ουσιαστικός συνεργάτης των κρατικών φορέων και των μη κερδοσκοπικών οργανισμών για να αποφευχθεί μια νέα καταστροφική κοινωνικοοικονομική κρίση. Kαι θα συνεχίσει, με όλες του τις δυνάμεις, να ενισχύει τους τομείς που έχουν μεγαλύτερη ανάγκη, όπως την Υγεία με δωρεές, σαν την Πρωτοβουλία για την Υγεία. Η συγκεκριμένη Πρωτοβουλία, συνολικού ύψους άνω των 420 εκατομμυρίων ευρώ, βρίσκεται σε εξέλιξη και περιλαμβάνει την κατασκευή τριών νέων νοσοκομείων, ιατρικό εξοπλισμό έκτακτης ανάγκης και διάγνωσης, εκπαίδευση νοσηλευτικού προσωπικού και εκπαιδευτικά προγράμματα για την αντιμετώπιση του τραύματος και την πρόληψη των ενδονοσοκομειακών λοιμώξεων.\nΚομμάτι της Πρωτοβουλίας για την Υγεία είναι και η δωρεά στο Νοσοκομείο «Ο Ευαγγελισμός», όπου οι κλίνες σε ΜΕΘ και ΜΑΦ καθώς και εξοπλισμός, όπως monitors και αναπνευστήρες, βοηθούν την παρούσα κατάσταση. “Μια σπάνια, ακτίδα φωτός, σε αυτούς τους δύσκολους καιρούς, συνιστά το πλήθος δημόσιων και ιδιωτικών οργανισμών που βγαίνουν μπροστά, μαζί, στη μάχη ενάντια στην πανδημία”, δήλωσε ο Πρόεδρος του ΙΣΝ, Ανδρέας Δρακόπουλος. “Όλοι μας στο ΙΣΝ, θεωρούμε υποχρέωσή μας να κάνουμε ό,τι μπορούμε για να συμβάλουμε σε αυτές τις προσπάθειες, προκειμένου να περιορίσουμε τις συνέπειες του COVID-19, καθώς και να υποστηρίξουμε όλους όσοι βρίσκονται στην πρώτη γραμμή της μάχης. Θα εξακολουθήσουμε να ακούμε και να συνεισφέρουμε, στο ύψος των δυνατοτήτων μας, στις ανάγκες των δωρεοδόχων συνεργατών μας, καθώς συνεχίζουν το πολύτιμο έργο τους, κάτω από αυτές τις δύσκολες συνθήκες”. Η Διεθνής Πρωτοβουλία Δράσης για τον COVID-19 αποσκοπεί στην άμεση αλλά και σε βάθος χρόνου αντιμετώπιση της παρούσας κατάστασης της πανδημίας σε όλο τον κόσμο, στην ενίσχυση της αποτελεσματικής διαχείρισης των συνεπειών της στις βασικές ανάγκες, στις κοινωνικοοικονομικές δομές αλλά και στο επίπεδο των ανθρώπινων σχέσεων. Δεσμευόμαστε να συνεργαστούμε με υφιστάμενους και μελλοντικούς συνεργάτες από τον μη κερδοσκοπικό, φιλανθρωπικό και δημόσιο/κρατικό τομέα, για να αντιμετωπίσουμε τις τρέχουσες και μελλοντικές ανάγκες, με τον πιο αποτελεσματικό τρόπο. ‘’


Με αφορμή το ρεκόρ τουριστών που αναμένεται την καλοκαιρινή περίοδο στην Ελλάδα η διαδικτυακή έκδοση του γερμανικού περιοδικού Focus σημειώνει: «Πτήσεις και ξενοδοχεία είναι ήδη πλήρη. Η Ελλάδα θα βιώσει την μεγαλύτερη αύξηση επισκεπτών εδώ και δεκαετίες. (..) Κυρίως Γερμανοί επιλέγουν φέτος ελληνικούς προορισμούς....\nΥπολογίζεται ότι ο αριθμός των Γερμανών θα αυξηθεί κατά 1 εκ. σε συνολικά 3 εκατομμύρια. Η Ελλάδα επωφελείται από το ζήτημα ασφαλείας που αντιμετωπίζουν κλασικοί προορισμοί, όπως η Τουρκία και η Αίγυπτος, αλλά και από την ηρεμία στο εσωτερικό την τελευταία διετία.


SHOWBIZ - Kallikrateia.gr\nΗ γνωστή ηθοποιός Νόρα Βαλσάμη, σύμφωνα με δημοσίευμα του περιοδικού “Spirto” είναι «καθηλωμένη, απομονωμένη και σε κακή ψυχολογική κατάσταση, εξαιτίας των σοβαρών προβλημάτων υγείας που αντιμετωπίζει».\nΚων/νου και Ελένης: 8 ηθοποιοί της σειράς που έχουν φύγει από τη ζωή\nΟ Γιώργος Λιάτης από την Πολυκατοικία είναι αγνώριστος και fit!\nΔείτε πόσο άλλαξε ο τηλεοπτικός γιος του Παύλου Χαϊκάλη! Είναι ένας άλλος!\nΓέννησε το βράδυ της 25ης Μαρτίου η Δούκισσα Νομικού!\nΣε πελάγη ευτυχίας πλέει η Δούκισσα Νομικού, η οποία έφερε στον κόσμο τον καρπό του έρωτά της με τον σύζυγό της, Δημήτρη Θεοδωρίδη.\nΈκτορας Μποτρίνι: Με τον Γρηγόρη Αρναούτογλου καταστραφήκαμε\nΟ Έκτορας Μποτρίνι μίλησε στον Νίκο Γεωργιάδη και στην εκπομπή Επιτέλους Σαββατοκύριακο και ανάμεσα σε άλλα αναφέρθηκε στην σχέση που είχε με τον πατέρα του, αλλά και τα στοιχεία που έχει κρατήσει από αυτόν.\nΑνατροπή στην υπόθεση Παντελίδη - Σε ποιους αποδίδονται ευθύνες\nΕξέλιξη που ανατρέπει εξ’ ολοκλήρου την υπόθεση του θανάτου του Παντελή Παντελίδη πριν από δύο χρόνια.\nΌπως ανακοίνωσε ο εκπρόσωπός του, ο Σουηδός dj πέθανε σήμερα ενώ βρισκόταν στο Ομάν - Άγνωστα τα αίτια του θανάτου του, ωστόσο αντιμετώπιζε σοβαρά προβλήματα υγείας.\nΣαν σήμερα πέθανε ο σπουδαίος Δημήτρης Μητροπάνος\nΣαν σήμερα, στις 17 Απριλίου του 2012, έφυγε από τη ζωή ο Δημήτρης Μητροπάνος, μια σπουδαία φωνή του ελληνικού πενταγράμμου, με σημαντική διαδρομή στο χώρο του λαϊκού τραγουδιού.\nΒίντεο με πυροβολισμούς ανέβασε η Μενεγάκη, προκαλώντας… αστυνομική έρευνα\nΗ Ελένη Μενεγάκη τροφοδότησε τον λογαριασμό της στο Instagram με πολύ υλικό από τις πασχαλιάτικες διακοπές της, τις οποίες πέρασε στο νησί της Κρήτης. Φωτογραφίες και βίντεο με ξέγνοιαστες στιγμές με την οικογένειά της, φίλους και γνωστούς, γέμισαν τον λογαριασμό της.\nΝέο τραγούδι για τη φωνάρα του Rising Star Έλενας Παναγιωτίδου!\nΤην Έλενα Παναγιωτίδου τη γνωρίσαμε ως διαγωνιζόμενη στο talent show του ΑΝΤ1 Rising Star και μας είχε κάνει πολύ καλή εντύπωση με τη φοβερή φωνή της.\nΤάκης Ζαχαράτος: Μιλά πρώτη φορά για την ασθένεια από την οποία πάσχει\nΜια άκρως αποκαλυπτική συνέντευξη παραχώρησε ο Τάκης Ζαχαράτος στη Σάσα Σταμάτη και την εκπομπή «Ooh la la», μιλώντας για τα επαγγμελματικά του, τον θάνατο της μητέρας του αλλά και για την ασθένεια από την οποία πάσχει.\nΌταν ο Χρήστος Σιμαρδάνης είχε μιλήσει με χιούμορ για την κηδεία του\nΟ Χρήστος Σιμαρδάνης «έφυγε» από τη ζωή τα ξημερώματα της Τρίτης σε ηλικία 61 ετών!\nΤην τελευταία του πνοή άφησε τη Δευτέρα (12/3) σε ηλικία 60 ετών ο δημοφιλής ηθοποιός και εκφωνητής Χρήστος Σιμαρδάνης.\nΠρόστιμο στη Δήμητρα Ματσούκα! Τράκαρε και επιχείρησε να φύγει!\nΚώστας Καζανάς: Δεν με ξάφνιασε η αυτοκτονία της Ελευθερίας Βιδάκη (Βίντεο)\nΟ Γρηγόρης Αρναούτογλου μιλάει για την ανακοίνωση του ΑΝΤ1 και τον Αντώνη Κανάκη! (Vid)


greeknews: [ΕΓΕΡΣΙΣ2] H 25χρονη φοιτήτρια που κινούσε τα νήματα του στρατιωτικού δικτύου κατασκοπείας\n[ΕΓΕΡΣΙΣ2] H 25χρονη φοιτήτρια που κινούσε τα νήματα του στρατιωτικού δικτύου κατασκοπείας\nτον συνταγματάρχη Ιμπραΐμ Σερζέρ. Οι δυο τους και οι συνεργάτες τους έκλεβαν επί χρόνια στρατιωτικά απόρρητα στην Τουρκία και μετά τα πωλούσαν στο εξωτερικό. Ηταν ένα δίκτυο αποτελούμενο από 51 πρόσωπα, πολλά από τα οποία έχουν ήδη συλληφθεί. Η δίωξη έχει ασκηθεί από την εισαγγελία της Σμύρνης, αλλά το δίκτυο ήταν εξαπλωμένο σ' όλη τη χώρα. Φορώντας στολή ανθυπολοχαγού, η 25χρονη Ναρίν Κορκμάζ (Narin Korkmaz) έμπαινε στα στρατόπεδα ελεύθερα και φρόντιζε ώστε οι υψηλόβαθμοι αξιωματικοί να απολαμβάνουν τα κορίτσια της επιθυμίας τους. Τελικά συνελήφθη για πορνεία, όμως ταυτόχρονα αποκαλύφθηκε ότι πίσω της βρισκόταν ένα ολόκληρο κύκλωμα κατασκοπείας το οποίο συγκέντρωνε στρατιωτικά απόρρητα. Από τον Τύπο αναφέρονται πολλά σενάρια για το σε ποιον κατέληγαν τα απόρρητα – πρώτος «ύποπτος» είναι το Ισραήλ, και ακολουθούν η Ελλάδα και η Ρωσία…\nΑνάρτηση Από τον/την Blogger στο ΕΓΕΡΣΙΣ2 τη 7/04/2012 05:16:00 πμ


Πίτες από σπίτι\nΠΙΤΕΣ ΑΠΟ ΣΠΙΤΙ\nΈτοιμες για εύκολο και γρήγορο ψήσιμο στο φούρνο του σπιτιού σας\nΔοκιμάστε τις και θα γίνουν οι αγαπημένες σας\nΕίναι αλήθεια ότι για τους περισσότερους από εμάς η καθημερινότητα λειτουργεί πια πιεστικά σε μεγάλο βαθμό. Υποχρεώσεις, έγνοιες, τρεξίματα – μικροί και μεγάλοι έχουμε οδηγηθεί σε έναν γρήγορο τρόπο ζωής. Ιδιαίτερα η παρασκευή της πίτας είναι μια χρονοβόρα και δύσκολη διαδικασία.\nΓι’ αυτό εμείς από τα Pain Beni σκεφτήκαμε να φέρουμε στο σπίτι σας τις πίτες που τόσο πολύ αγαπάτε και τιμάτε στα καταστήματά μας. Πίτες από σπίτι… Τις φτιάχνουμε με το ίδιο μεράκι και τα ίδια ποιοτικά υλικά όπως θα τις φτιάχνατε στο σπίτι σας.\nΘα βρείτε τυρόπιτες, σπανακοτυρόπιτες, σπανακόπιτες, μποθγάτσα με κρέμα σε κατάλληλη συσκευασία σε όλα τα καταστήματα Pain Beni καθώς επίσης και σε επιλεγμένα σημεία πώλησης.\nΟι συνταγές μας περιλαμβάνουν φρέσκα αγνά υλικά χωρίς συντηρητικά, χωρίς υδρογονωμένα λίπη & έλαια. Χρησιμοποιούμε φρέσκο βούτυρο, ελληνική παραδοσιακή Φέτα Π.Ο.Π. και φροντίζουμε οι πίτες μας να έχουν πλούσια γέμιση και τραγανό φύλλο.\nΠροθερμάνετε το φούρνο σας στους 180°C. Τοποθετήστε απευθείας το καταψυγμένο προϊόν στο φούρνο αφού έχετε αφαιρέσει τη συσκευασία, χωρίς να το αποψύξετε. Ψήστε για περίπου 40 λεπτά ή προσαρμόστε τη διάρκεια και τη θερμοκρασία ανάλογα με το φούρνο σας.\nΠροϊόν βαθείας κατάψυξης. Αφού αποψυχθεί να μην καταψυχθεί ξανά. ΠΡΟΣΟΧΗ: το προϊόν δεν ψήνεται σε φούρνο μικροκυμάτων.


Κωστής Πιερρίδης: Η διαίρεση Αριστεράς-Δεξιάς παραμένει η σημαντικότερη στην Ελλάδα |\n17 January, 2022 - 13:00\nΠαίζει ρόλο κάποια άλλη διαίρεση της εκλογικής συμπεριφοράς που να σχετίζεται με διαφορετικού τύπου ιδεολογίες ή τη θρησκεία ή άλλες αξίες; Πόσο έχουν έρθει στις μέρες μας οι διαιρετικές τομές του παρελθόντος όπως ο εθνικός διχασμός, ο Εμφύλιος ή οι κοινωνικές διαιρέσεις στην περίοδο της Μεταπολίτευσης;\nΜε αφορμή το νέο του βιβλίο «Διαιρετικές τομές και εκλογική συμπεριφορά στη σύγχρονη Ελλάδα (2004 – 2018)» συζητάμε με τον Κωστή Πιερρίδη γύρω από το πώς και το γιατί οι διαιρέσεις των τελευταίων ετών επηρέασαν το πολιτικό σκηνικό στη χώρα μας. Άραγε η διαίρεση Αριστεράς-Δεξιάς συνεχίζει να προσδιορίζει την εκλογική συμπεριφορά των Ελλήνων; Παίζει ρόλο κάποια άλλη διαίρεση της εκλογικής συμπεριφοράς που να σχετίζεται με διαφορετικού τύπου ιδεολογίες ή τη θρησκεία ή άλλες αξίες; Πόσο έχουν έρθει στις μέρες μας οι διαιρετικές τομές του παρελθόντος όπως ο εθνικός διχασμός, ο Εμφύλιος ή οι κοινωνικές διαιρέσεις στην περίοδο της Μεταπολίτευσης; Σε αυτά και άλλα ερωτήματα απαντάει στο βιβλίο του ο Κωστής Πιερρίδης και στη συζήτηση που ακολουθεί μας δίνει κάποιες βασικές πτυχές της ανάλυσής του.\nΤι είδους διαιρετικές τομές υπάρχουν σήμερα στην Ελλάδα;\nΛίγο πολύ αυτό προσπαθεί να απαντηθεί στο βιβλίο. Προσπαθώ να κρατήσω αποστάσεις από θέσφατα και μεγαλεπήβολες διακριβώσεις. Κυρίως γιατί στην Ελλάδα δεν έχουμε επάρκεια ποσοτικών δεδομένων για να απαντηθεί το ερώτημα σε ένα μεγάλο εύρος χρόνου, απαραίτητο όταν μιλάμε για τομές. Η χώρα μας έχει πολλές και σημαίνουσες ιδιαιτερότητες και δυστυχώς έχουν προκύψει παρερμηνείες σε σχέση με τις ελληνικές διαιρέσεις και τομές. Πρώτα απ’ όλα, πολλοί ερευνητές χρησιμοποιούν τον όρο διαιρετικές τομές χωρίς να λαμβάνουν υπόψη τα κριτήρια και τις προδιαγραφές της θεωρίας. Επειδή δε, μας αρέσει και ίσως μας ταιριάζει κρίνοντας και από το πολιτικό μας σύστημα η λογική των διπόλων, τείνουμε πολλές φορές να περιγράφουμε κάθε σύγκρουση ως διαιρετική τομή και πολλές φορές τις περιγράφουμε με κριτήρια δημοσιογραφικά-συγκυριακά (Εκσυγχρονισμός – Αντιεκσυγχρονισμός ή Μνημόνιο – Αντιμνημόνιο). Στην Ελλάδα, έχουμε περισσότερο διαιρέσεις παρά διαιρετικές τομές. Η πλέον ξεκάθαρη περίπτωση είναι η ιδεολογική διαίρεση Αριστεράς – Δεξιάς, ακριβώς γιατί λαμβάνει χώρα χωρίς την ύπαρξης ριζικής εκβιομηχάνισης και επομένως προλεταριάτου. Αυτή όμως η διαίρεση παραμένει η σημαίνουσα και φαίνεται να ενσωματώνει όλες τις υπόλοιπες, ειδικά τις αξιακές και πολιτισμικές διαιρέσεις. Όταν λέω ενσωματώνει δεν υποστηρίζω μια γραμμική ευθυγράμμιση με τους πόλους της ιδεολογικής σύγκρουσης, αλλά μια αδυναμία των άλλων διαιρέσεων να λειτουργήσουν αυτόνομα και χωρίς την ιδεολογική φόρτιση. Έτσι, για το διάστημα 2004-2018 ενώ διαπιστώνω ότι η σύγκρουση Αριστεράς – Δεξιάς παραμένει η σημαντικότερη ως προς την εκλογική συμπεριφορά, μια κρυφή διαίρεση θρησκευτικότητας φαίνεται να προσδιορίζει περισσότερο απ’ οτιδήποτε άλλο την ιδεολογία των Ελλήνων. Προκύπτει ένα πολύ ενδιαφέρον τρίγωνο: η θρησκευτικότητα προσδιορίζει την ιδεολογία και η ιδεολογία την ψήφο. Ενώ, λοιπόν, από το 2008 και μετά διαπιστώνεται μια ιδεολογική ριζοσπαστικοποίηση και μετέπειτα μια σταθεροποίηση στις κεντρώες θέσεις, σημειώνεται μια παράλληλη αύξηση των δεικτών θρησκευτικότητας που ενδεχομένως ως διάθλαση να ερμηνεύει ακόμα και την εκλογική νίκη της Νέας Δημοκρατίας το 2019.\nΑν και η θεωρία των διαιρετικών τομών πρωτοδιατυπώθηκε στα τέλη της δεκαετίας του 1960 συνεχίζει να παίζει σημαντικό ρόλο ως προς την ερμηνεία της εκλογικής συμπεριφοράς;\nΑπό το πρώιμα ερευνητικά πονήματα για τη μελέτη της ψήφου στις αρχές του 20ου αιώνα οι ερευνητές κάνουν λόγο για ένα σύνθετο και πολυπαραγοντικό φαινόμενο. Δεν υπάρχει μια θεωρία, μια προσέγγιση ή ένα μοντέλο που να μπορεί να επεξηγεί επαρκώς την εκλογική συμπεριφορά, ανεξαρτήτως του πότε αυτό προέκυψε χρονικά. Επομένως, δεν έχει τόσο η σημασία του πότε αναδύθηκε μια θεωρία μελέτης του εκλογικού φαινομένου, των κινήτρων της εκλογικής συμμετοχής και κυρίως των πολιτικών και κομματικών επιλογών, όσο το αν «ταιριάζει» -θεωρητικά, ιστορικά, ερευνητικά- στις συνθήκες που εμείς θέλουμε να τη χρησιμοποιήσουμε. Με τη θεωρία των διαιρετικών τομών του 1967, όπως αυτή διατυπώθηκε από τους Lispet και Rokkan προκύπτει μια πολύ σημαντική τομή και για την ίδια την πολιτική επιστήμη και τον τομέα της εκλογικής ανάλυσης. Ενώ στην 20ετία 1940-1960 με την άνθηση των δημοσκοπήσεων -ιδίως στις ΗΠΑ- έχουμε μια τάση ανάπτυξης μοντέλων πρόβλεψης μιας επερχόμενης κάλπης, οι διαιρετικές τομές έρχονται να μας μιλήσουν για την ανάγκη μιας ιστορικής, κοινωνικής και πολιτικής μελέτης των δομικών συγκρούσεων μιας κοινωνίας και έτσι αποτελούν μια προσέγγιση ερμηνευτική. Είναι πολύ σημαντικό να καταλάβουμε τη μεγάλη διαφορά της ερμηνείας από την πρόβλεψη. Όχι μόνο γιατί η ερμηνεία ακολουθεί τις εθνικές εκλογές και αναλύει το αποτέλεσμα, αλλά κυρίως γιατί η πρόβλεψη του νικητή προσελκύει πολύ περισσότερο το ενδιαφέρον των εμπλεκόμενων πολιτικών δυνάμεων, των ψηφοφόρων και των μέσων ενημέρωσης. Τι συμβαίνει όμως όταν έχουμε κομματικά συστήματα που επιδεικνύουν αξιοσημείωτη σταθερότητα -όπως λένε οι Lipset και Rokkan μοιάζουν «παγωμένα»- και εμείς κατορθώσουμε να κατανοήσουμε τους όρους τις κοινωνικής και πολιτικής ευθυγράμμισης των ψηφοφόρων μέσα από το πλέγμα των κοινωνικών διαιρετικών τομών; Λίγο πολύ σημαίνει ότι λύσαμε το μεγάλο μας πρόβλημα και μετατρέψαμε ένα ερμηνευτικό-επεξηγηματικό μοντέλο σε προβλεπτικό. Είναι αυτό που έλεγε ο Κομφούκιος «μελέτησε το παρελθόν, αν θες να ορίσεις το μέλλον».\nΤι είναι οι παραδοσιακές διαιρετικές τομές και γιατί έχει τόσο μεγάλη σημασία να τις ορίσουμε;\nΟ όρος ‘παραδοσιακές’ είναι επίκτητος, από μετέπειτα ερευνητές. Οι Lipset και Rokkan αρθρογραφώντας το 1967 στο περίφημο κεφάλαιο «Cleavage Structures, Party Systems, and Voter Alignments, Cross – National Perspectives» εκτιμούν ότι τα κομματικά συστήματα δεκαέξι χωρών που χαρακτηρίζουν ως σύγχρονες ‘δυτικές’ -όχι με γεωγραφικά κριτήρια- δημοκρατίες έχουν παγιωθεί από την αλληλεπίδραση τεσσάρων διαιρετικών τομών: 1) ταξική τομή (εργάτες – εργοδότες), 2) θρησκευτική τομή (με όρους σύγκρουσης την εκκοσμίκευση, δηλαδή τη ρήξη κράτους-εκκλησίας), 3) πολιτισμική τομή (με όρους σύγκρουσης του Κέντρου του νεόδμητου πολιτικού συστήματος και μιας υποτελούς Περιφέρειας) και 4) αγροτική τομή (περιγράφει τη σύγκρουση Πόλης – Υπαίθρου). Οι δύο διαιρετικές τομές -θρησκευτική και Κέντρο-Περιφέρεια- προέκυψαν από τις εθνικές επαναστάσεις σύστασης των σύγχρονων εθνών κρατών και οι άλλες δύο από τη βιομηχανική επανάσταση και τη μετάβαση από τη φεουδαρχία στον καπιταλισμό. Δεν είναι απαραίτητο ότι σε κάθε χώρα και οι τέσσερις αυτές διαιρετικές τομές κάνουν την εμφάνισή τους, ούτε ότι σε κάθε χώρα οι όροι και οι συνθήκες ανάδυσης της κάθε τομής είναι κοινοί. Κατά κανόνα η «κοινή» σε όλες τις χώρες τομή είναι η ταξική, με την ξεκάθαρη σύγκρουση εργατών – εργοδοτών. Αυτή η τομή κάνει τις χώρες να μοιάζουν μεταξύ τους. Αντίθετα, οι υπόλοιπες τομές σημειώνουν τις ιδιαιτερότητες και τις διαφορές. Για παράδειγμα η τομή Κέντρο – Περιφέρεια αποκτά άλλες διαστάσεις στην ιβηρική χερσόνησο, με τα αποσχιστικά κινήματα Βάσκων και Καταλανών από το καστεγιάνικο κέντρο της Μαδρίτης. Αντίστοιχα, η αγροτική τομή στη Σκανδιναβία με την ανάδυση σημαντικών εκλογικά αγροτικών κομμάτων διαφέρει πολύ από άλλες περιπτώσεις πολύ σιωπηλής και χαμηλής έντασης σύγκρουσης μεταξύ πόλης και υπαίθρου. Τέλος, αν ο ορισμός των παραδοσιακών τομών είναι εύκολος οφείλουμε να είμαστε συνεπείς και ως προς την παρακολούθηση του περιεχομένου των διαιρέσεων στον χρόνο. Τυπικό παράδειγμα αυτού είναι οι αλλαγές στη θρησκευτική διαιρετική τομή. Στην πρώιμη εννοιολόγησή της μιλάμε για μια διαμάχη προνομίων ανάμεσα στην Εκκλησία (την Καθολική συνήθως) και το Κράτος αναφορικά με το ποιος αποφασίζει και διαχειρίζεται θέματα όπως η παιδεία και η εκπαίδευση, οι σχέσεις ηθικών θρησκευτικών προσταγών και νόμων του κράτους. Με τα χρόνια όμως το περιεχόμενο ανασυνθέτεται. Βλέπουμε τη σύγκρουση να αφορά εθιμικές θρησκευτικές πρακτικές (ισλαμική μαντίλα, εορτασμοί και αργίες), αξιακές αναζητήσεις που συνδέονται με την ίδια τη θρησκευτικότητα και την πίστη (π.χ. κινήματα κατά των αμβλώσεων).\nΑυτό αφορά στην ανάδυση του μεταϋλισμού και τις αξιακές διαιρέσεις;\nΌχι μόνο αυτό, όχι μόνο η νέα διάσταση μιας θρησκευτική τομής. Κάπου στα 1970s -σε συνθήκες αποσταθεροποίησης των κομματικών συστημάτων- οι ερευνητές έκαναν λόγο για κοινωνικές αλλαγές που προκάλεσαν μια αποευθυγράμμιση στις πολιτικές προτιμήσεις και την ανάδυση νέων αξιακών μεταϋλιστικών διαιρέσεων (νέα κοινωνικά κινήματα, φεμινισμός, περιβάλλον, σεξουαλική απελευθέρωση). Ο μεταϋλισμός αφορά ακόμη περισσότερο ‘δυτικές’ ανεπτυγμένες βιομηχανικές κοινωνίες που βιώνουν το μετασχηματισμό της εργατικής τάξης σε μεσαία και επομένως στη μετανεωτερική φάση ξεπερνούν τις υλιστικές αναζητήσεις. Είναι όμως ένα σενάριο που σε πολύ λίγες κοινωνίες επιβεβαιώνεται με επάρκεια, καθώς οι παλιές κομματικές οικογένειες φαίνεται να διατηρούν την εκλογική τους δυναμική. Μάλλον, ο μεταϋλισμός έρχεται να επανευθυγραμμίσει τις παραδοσιακές τομές, να ενσωματωθεί στο περιεχόμενό τους, φυσικά ορισμένες φορές προκαλώντας κοινωνικές και εκλογικές ανατροπές, χωρίς όμως μια εικόνα ολικής ανατροπής.\n* Ο Κωστής Πιερίδης είναι μεταπτυχιακός απόφοιτος του London School of Economics και κάτοχος διδακτορικού τίτλου σπουδών από το τμήμα Πολιτικής Επιστήμης του Παντείου Πανεπιστήμιου. Το 2019 δίδαξε στο τμήμα Βαλκανικών, Σλαβικών και Ανατολικών Σπουδών του Πανεπιστημίου Μακεδονίας και από το 2020 διδάσκει στο τμήμα Πολιτική Επιστήμης του Πανεπιστημίου Κρήτης.


Hampton Inn St. Louis/Westport, Maryland Heights Ξενοδοχεία - Skyscanner\n2454 Old Dorsett Rd., 63043, Maryland Heights, Ηνωμένες Πολιτείες\n1,44km από το κέντρο της πόλης\nΦιλική εξυπηρέτηση. Άνετα κρεβάτια. Καθαρά δωμάτια.\nΑυτό το κατάλυμα (Hampton Inn St. Louis/Westport, Maryland Heights) απέχει 1 λεπτά με το αμάξι από: Γουέστπορτ Πλάζα και 7 λεπτά από: Αμφιθέατρο Hollywood Casino Amphitheatre. Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, επιχειρηματικό κέντρο που λειτουργεί 24 ώρες το 24ωρο και γρήγορο check-out. Αυτό το ξενοδοχείο διαθέτει 2 αίθουσες κατάλληλες για εκδηλώσεις. Το λεωφορειάκι για μεταφορά από και προς το αεροδρόμιο είναι δωρεάν κατά τη διάρκεια περιορισμένων ωρών.\nΠολύ καλό ξενοδοχείο σε αυτοκινητόδρομο. Καταπληκτική τοποθεσία.\nΔωρεάν πρωινό. Δωρεάν μεταφορά με λεωφορείο. Καλή τιμή.\nΦιλική ρεσεψιόν. Δωρεάν μεταφορά με λεωφορείο. Εκπληκτικό προσωπικό.\nΚαινούργια στρώματα. Άνετο κρεβάτι. Ωραίο δωμάτιο.\nΔωρεάν πρωινό. Καταπληκτικό πρωινό. Το πρωινό ήταν καταπληκτικό.\nΠλυντήριο ρούχων, Wi-Fi, Θέρμανση, Τηλεόραση, Μη καπνίζοντες, Χρηματοκιβώτιο, Ανελκυστήρας


Δραματική συμφωνία ή εκλογές, οι μόνες εναλλακτικές Τσίπρα\nΔημοσιεύθηκε στις 27 Απριλίου, 2016 27 Απριλίου, 2016 Δημοσιεύθηκε από Γιώργος Ευγενίδης\nΟι εξελίξεις της Τρίτης είναι σε κάθε περίπτωση δραματικές, πλην όμως όχι και τόσο απρόβλεπτες. Το διαπραγματευτικό θρίλερ ήταν σχεδόν γραφτό να συνεχιστεί, από τη στιγμή που μπήκε με τόση ένταση από την πλευρά των δανειστών και κυρίως του ΔΝΤ το ζήτημα των πρόσθετων μέτρων ως «κάβα», σε περίπτωση που υπάρξει εκτροχιασμός.\nΠρέπει όμως, για να μπορέσουμε να καταλάβουμε τις εξελίξεις, να αναλύσουμε τα δεδομένα που έχουμε. Αρχικά, δεν έχουμε πλέον διαπραγμάτευση δια ζώσης διαπραγμάτευση με τους επικεφαλής των θεσμών, οι οποίοι αποχώρησαν. Συζητήσεις δεν θα υπάρξουν ούτε κατά τη διάρκεια του ορθόδοξου Πάσχα, συνεπώς πάμε από βδομάδα. Παράλληλα, με δεδομένη την αδυναμία για πλήρες staff level agreement αυτές τις ημέρες και με δεδομένη τη σκληρή στάση των θεσμών, ο πρωθυπουργός ζητά έκτακτη Σύνοδο Κορυφής, προκειμένου να επιλυθεί το ζήτημα. Βέβαια, δεν είναι καν δεδομένο πως το αίτημα θα γίνει αποδεκτό, αν και θα ασκηθούν πιέσεις προς αυτή την κατεύθυνση, καθώς η βασική στόχευση ήταν για έκτακτο Eurogroup, ίσως την επόμενη εβδομάδα, αν υπήρχε πρόοδος.\nΈνα ακόμα δεδομένο είναι πως έχει κλείσει το πακέτο των 5,4 δις. Μπορεί να φαίνεται απίστευτο, πλην όμως το συγκεκριμένο πακέτο μέτρων, όσο σκληρό και αν είναι, δεν είναι πλέον στο επίκεντρο της συζήτησης και η διελκυστίνδα είναι μόνο για τα μέτρα-κάβα, για τα οποία όμως οι δανειστές απαιτούν επακριβή προσδιορισμό και συνακόλουθη νομοθέτηση. Αυτό ήταν δεδομένο πως θα συνέβαινε, μιας και το ΔΝΤ είχε έρθει με τη βασική γραμμή να μην δεχθεί απλώς «πεδία περικοπών» και ζητούσε συγκεκριμένη ποσοτικοποίηση, τόσο για τα πεδία περικοπών όσο και για τα ποσοστά. Κάτι τέτοιο η κυβέρνηση ούτε θέλει ούτε μπορεί να το νομοθετήσει, μιας και ούτε ο ίδιος ο πρωθυπουργός το επιθυμεί, πολλώ δε μάλλον η πλειοψηφία της Κ.Ο. του ΣΥΡΙΖΑ.\nΆρα, μετά τις εξελίξεις της Τρίτης που βρισκόμαστε; Μήπως στο ίδιο έργο του περυσινού καλοκαιριού θεατές ή ενόψει μιας δραματικής συμφωνίας;\nΚανείς δεν μπορεί να αποκλείσει τίποτα, αυτή είναι η αλήθεια. Και αυτοί που λένε πως υπάρχουν ειλημμένες αποφάσεις, θα πρέπει να μπορούν και να το αποδείξουν, πέραν του ενστίκτου τους. Κατά τις πληροφορίες της στήλης, τίποτα δεν θα πρέπει να θεωρείται πως έχει τελειώσει, αν και δεν μπορεί να αποκλειστεί το σενάριο των εκλογών. Το σενάριο υπάρχει, έχει πέσει στο τραπέζι και ήδη από το βράδυ της Τρίτης πύκνωσε και πάλι η σχετική παραφιλολογία. Σε κάθε περίπτωση, σχετική εισήγηση υφίσταται.\nΑπόφαση υλοποίησή της δεν υπάρχει, πλην όμως ο κ. Τσίπρας εργαλειοποιεί το σενάριο των εκλογών με έναν πολύ συγκεκριμένο τρόπο: όπως πληροφορείται από τρεις έγκυρες πηγές το RP, ο πρωθυπουργός στις επαφές του με ξένους αξιωματούχους έχει επικαλεστεί το γνωστό του «ως εδώ» και έχει εξηγήσει πως οι παραχωρήσεις του έχουν όρια. Αν αυτά ξεπεραστούν, τότε γαία πυρί μειχθήτω και η λύση των εκλογών θα είναι μονόδρομος.\nΠοιον όμως ευνοούν οι εκλογές; Πρακτικά κανέναν, διότι δεν υπάρχει εγγύηση πως ο κ. Τσίπρας θα τις χάσει ή πως ο κ. Μητσοτάκης θα τις κερδίσει, αν θέλετε. Συνεπώς, ένα σενάριο πολιτικής αστάθειας στην Ελλάδα, εν μέσω του θερινού χάους (προσφυγικό, Brexit, εκλογές στην Ισπανία κ.α.) δεν ενθουσιάζει σε καμία περίπτωση και άλλους (αρκετούς και καίριους) Ευρωπαίους παράγοντες. Σε αυτό το πλαίσιο, ας μην θεωρείται τυχαία η διαρροή από μεριάς ΕΚΤ για επαναφορά του waiver στα ομόλογα των ελληνικών τραπεζών, σε περίπτωση ολοκλήρωσης της αξιολόγησης.\nΦυσικά, το σενάριο των εκλογών δεν πρέπει να αποκλείεται πως θα υλοποιηθεί, αλλά τότε ο κ. Τσίπρας λογικά θα επικαλεστεί μεθόδευση από τους «έξω», προκειμένου να επιτευχθεί η ανατροπή του, αν και τα πράγματα δεν θα έχουν γίνει ακριβώς έτσι. Αλλά, σε καμία περίπτωση δεν πρέπει να αποκλειστεί και η συμφωνία υπό δραματικές συνθήκες, μιας και τα ταμειακά διαθέσιμα της χώρας είναι σε δραματική κατάσταση και η κυβέρνηση δεν έχει και τι άλλο να «σκουπίσει», μιας και ακόμα δεν έχει επιστρέψει αυτά που «ρέπαρε» πέρυσι.\nΠλην όμως, οριστική κατάληξη δεν υπάρχει. Το δίλημμα είναι αυτό που περιγράψαμε ανωτέρω. Οι επόμενες μέρες και οι διαβουλεύσεις που θα γίνουν δημοσίως και ιδιωτικώς, θα δείξουν, αν θα χρειαστεί να περάσουμε ακόμα ένα καλοκαίρι που δεν θα ιδρώνουμε μόνο από τη ζέστη.\nΑΛΕΞΗΣ ΤΣΙΠΡΑΣ, ΔΝΤ, ΕΚΛΟΓΕΣ, ΣΥΜΦΩΝΙΑ, ΣΥΝΟΔΟΣ ΚΟΡΥΦΗΣ


Τσίπρας: Στις 7 Ιουλίου δεν παίζουμε επαναληπτικό αγώνα - Ειδήσεις - νέα - Το Βήμα Online\nΕρωτηθείς για τη Λίβερπουλ, η οποία αποτελεί… μήλον της έριδος ανάμεσα στον Αλέξη Τσίπρα και τον Κυριάκο Μητσοτάκη όσον αφορά τους ημιτελικούς του Champions League και την επική ανατροπή των «κόκκινων» απέναντι στη Μπαρτσελόνα, απάντησε πως είναι λάθος σύγκριση. «Ήταν σαν να παίξαμε έναν αγώνα Ευρωλίγκα και τώρα πάμε να παίξουμε τελικό πρωταθλήματος. Το έχω ξαναπεί ότι οι κάλπες θα είναι άδειες. Είναι άλλος αγώνας. Ο αγώνας ξεκινάει από την αρχή. Είναι μάχη, έχει δυσκολίες, αλλά έχει τελείως διαφορετικά χαρακτηριστικά και αυτό θα φανεί στην κάλπη».\n«Εγώ είμαι παραδοσιακά με τη Λίβερπουλ. Το 84′ είχαμε πετύχει την Λίβερπουλ και φάγαμε τέσσερα στο Άνφιλντ και εδώ χάσαμε 1-0. Είχα πάει σε εκείνο το ματς», είπε σε άλλο σημείο και πρόσθεσε ότι «το ποδόσφαιρο είναι το λαϊκό σπορ. Είναι το άθλημα που μπορείς να το παίξεις παντού με οποιονδήποτε τρόπο».


Η Ελλάδα στη δίνη της ύφεσης. Άνεργος 1 στους 3 Έλληνες\nΣτη δίνη της ύφεσης παραδίνεται η ελληνική οικονομία αναζητώντας απεγνωσμένα το δρόμο της ανάκαμψης.\nΟι εκτιμήσεις των επιστημόνων μιλούν από μόνα τους: Στο τέλος του 2012 η (στατιστική) ανεργία θα είναι στο 28% με την πραγματική ανεργία να εκτιμάται στο 32-33%, δηλαδή 1 στους 3 Έλληνες χωρίς δουλειά!\nΣύμφωνα με τον καθηγητή και επιστημονικού συνεργάτη του ΙΝΕ/ΓΣΕΕ, Σάββα Ρομπόλη, η δραματική αύξηση της ανεργίας που ήδη έχει αγγίξει επίπεδα-σοκ, θα συνοδευτεί από περαιτέρω μείωση της αγοραστικής δύναμης των Ελλήνων : στο τέλος του 2012 το διαθέσιμο εισόδημα πάνω από 1,5 εκ. εργαζόμενων στον ιδιωτικό τομέα θα αντιστοιχεί στο 50% του εισοδήματος του 2008 σε ονομαστικούς όρους. Σε πραγματικούς όρους, δηλαδή όσον αφορά την αγοραστική δύναμη των Ελλήνων, θα γυρίσουμε πολλά χρόνια πίσω αγγίζοντας επίπεδα δεκαετίας του '70!\nΠαράλληλα, όπως επισημαίνει ο ίδιος, η εμμονή των δανειστών σε ένα μοντέλο που όχι μόνο δεν έχει αποτελέσματα αλλά ουσιαστικά «πνίγει» την οικονομία, έχει οδηγήσει μέσα σε 2 χρόνια στην απώλεια όσων θέσεων εργασίας δημιουργήθηκαν μέσα σε μια οκταετία. Σε αριθμητικά δεδομένα, οι εκτιμήσεις κάνουν λόγο για περίπου 350.000 θέσεις εργασίας...


Τζήμερος Θάνος Ραδιόφωνο\nΜάλιστα, κάνει λόγο για ύπαρξη δύο ειδών κομμάτων στην Ελλάδα, του κρατισμού και της" Δημιουργίας Ξανά", υποστηρίζοντας ότι οι κομματικές ιδιολογίες είναι παραλλαγές του σεναρίου «διορίζουμε τους δικούς μας κι εσύ πρέπει να τους πληρώσεις».\nΊδια γεύση. Παροχολογία και ευχές χωρίς καμμία αναφορά στο δημοσιονομικό αποτέλεσμα. Πάρτε για παράδειγμα τον ΕΝΦΙΑ. Είναι ένας εγκληματικός και αντιαναπτυξιακός φόρος που δημεύει τις περιουσίες μας. Φέρνει όμως στα ταμεία του κράτους 2,6 δισ. τον χρόνο. Ένας σοβαρός πολιτικός θα ξεκινούσε από εκεί. Π.χ. θα μειώσω τον ΕΝΦΙΑ τόσο, άρα θα μειώσω ισόποσα και αυτές (α,β,γ…) τις δημόσιες δαπάνες και αυτή η μείωση του ΕΝΦΙΑ θα κατανεμηθεί ως εξής… Και να μας αναφέρει τους συντελεστές. Τι είπε ο Τσίπρας; “Μείωση του ΕΝΦΙΑ ως 50% για σχεδόν 1,2 εκατ. χαμηλές ιδιοκτησίες και 30% μεσοσταθμικά σε δυο φάσεις, το ’19 και το ’20.” Μέχρι ποια αξία μια ιδιοκτησία θεωρείται “χαμηλή”; Άγνωστον. Πόση μείωση θα έχει κάθε φάση; Άγνωστον. Με μείωση 30% θα μειωθούν τα κρατικά έσοδα 780 εκ. Ποια ισόποση μείωση κρατικής δαπάνης θα γίνει; Άγνωστον. Προφανώς δεν επιμένει στην άποψη ότι ο ΕΝΦΙΑ είνα ένας άδικος και παράλογος φόρος που δεν διορθώνεται αλλά καταργείται. Είχε αυταπάτες όταν το υποστήριζε σε κάποια άλλη ΔΕΘ. Τα ίδια και ο Κυριάκος: “Μείωση του ΕΝΦΙΑ κατά 30% τα δύο πρώτα χρόνια με τρόπο που θα ελαφρυνθούν τα μεσαία στρώματα.” Ποιος είναι ο τρόπος; Άγνωστον. Πώς θα κλείσει η τρύπα των 780; Άγνωστον. Δείτε τη διαφορά με το πρόγραμμα της “Δημιουργίας, ξανά!”: Πλήρης κατάργηση του ΕΝΦΙΑ την επαύριο των εκλογών! Και για αντίβαρο δύο κινήσεις: α) κόψιμο του τμήματος των συντάξεων πάνω από 1500 ευρώ: εξοικονόμηση 1,8 δισ. Β) μείωση της επιδότησης από τον προϋπολογισμό των συντάξεων ΔΕΗ και ΟΤΕ κατά 66%: εξοικονόμηση 0,8 δισ. Σύνολο 2,6 δισ. Τέλος. Μπορεί να συμφωνείς ή να διαφωνείς με το μέτρο, αλλά ξέρεις ακριβώς ποιο είναι. Τσίπρας και Μητσοτάκης αποφεύγουν να πουν κάτι που αντιλαμβάνεται και παιδί του Δημοτικού: κάθε ευρώ που μπαίνει σε μια τσέπη με κρατική παροχή βγαίνει από μια άλλη με φόρο. Και φυσικά δεν πρόκειται να αγγίξουν τους στρατούς που και οι δύο διόρισαν στο Δημόσιο – θα κάνουν αξιολόγηση αλλά δεν θα απολυθεί κανένας, ούτε καν εκείνος που διορίστηκε με το γνωστό υπουργικό σημείωμα: “δεν κάνει για τίποτα – βολέψτε τον κάπου”. Επιπλέον, και οι δύο φαίνεται να πιστεύουν ότι τον αέρα τον δημιουργούν τα φύλλα των δέντρων που κουνιούνται κι όχι το αντίστροφο. Θα χρηματοδοτήσουν, λένε, τις παροχές (αυξήσεις υποσχέθηκε ο Τσίπρας, εγγυημένα εισδήματα ο Κυριάκος) από την ανάπτυξη του ΑΕΠ που ΘΑ έρθει. Όμως, στον πραγματικό κόσμο πρώτα μειώνεις κρατικές δαπάνες, μετά μειώνεις φόρους, μετά γίνονται επενδύσεις, μετά έρχεται η ανάπτυξη. Ποτέ αντιστρόφως.


Generations Restaurant and The Drawing Room (Media, Πενσυλβάνια) - Κριτικές\nGenerations Restaurant and The Drawing Room, Media - Κριτικές\nΝο 1 από 5 Νυχτερινή ζωή - Media\nΝυφική ντους στο γενεές.\nΠαρευρέθηκα σε μια νυφική ντους δελτία γευμάτων (vouchers) στο εστιατόριο γενιές. Το φαγητό ήταν άφθονο και πολύ καλό και έτσι ήταν το επιδόρπια. Τα πάντα ήταν σερβίρεται "buffet style" και το προσωπικό ήταν πολύ εξυπηρετικό και ευγενικό.\nΥπέροχη ατμόσφαιρα και φιλικό διακομιστές.\nΘα ήθελα οπωσδήποτε να πάτε για τη φόρτωση των πυρκαγιών και πίτσα. Δεν έχω ακούσει ένα φαγητό ή ποτό στοιχείο που δεν μπορείτε να δοκιμάσετε νόστιμα. Οι υπάλληλοι/μπάρμαν είναι πολύ ευχάριστο. Ο σύντροφός μου και εγώ να τις καθημερινές το βράδυ για φαγητό και διασκέδαση,...καθώς και για τα σαββατοκύριακα (Κυριακή) για ένα χαλαρό, χαλαρωτικό δείπνο. Θα είμαι λυπημένη όταν προχωρούμε γιατί αυτό το εστιατόριο είναι μια από τις αγαπημένες μου.Περισσότερα\nΕυχάριστη, δροσερή ατμόσφαιρα\nΑυτό το μέρος έχει μια εύκολη, δροσερή ατμόσφαιρα με την καλύτερη πίτσα. Νέα στα μέσα ενημέρωσης και μας έκαναν να αισθανθούμε σαν στο σπίτι μας. Σας ευχαριστούμε!\nΛάβετε γρήγορα απαντήσεις από το προσωπικό του Generations Restaurant and The Drawing Room και από προηγούμενους επισκέπτες.


Ταξιδεύοντας στη Ρωσία με οδηγό την AirHelp - AirHelp\nΕίσαι φαν του ποδοσφαίρου και ταξιδεύεις στη Ρωσία αυτό το καλοκαίρι;\nΗ AirHelp, η εταιρεία πρωτοπόρος στην αποζημίωση πτήσεων, μοιράζεται Ρωσικές φράσεις που θα φανούν χρήσιμες στους ποδοσφαιρόφιλους καθώς και tips για να ταξιδέψετε με Low budget\nΑθήνα 14 Μαΐου 2018. Αν και πολλοί Ρώσοι, ειδικά οι νεότεροι που μένουν στην Μόσχα και στην Αγία Πετρούπολη, μιλούν Αγγλικά πολύ καλά, υπάρχει πάντα η πιθανότητα να αντιμετωπίσετε προβλήματα επικοινωνίας κατά τη διάρκεια του ταξιδιού σας στη Ρωσία. Σίγουρα, στις μέρες μας υπάρχουν διάφορες εφαρμογές μετάφρασης που μπορούν να σας βοηθήσουν, αλλά δεν είναι πάντα ο ιδανικός τρόπος να συμμετέχεις σε μία κουβέντα.\nΣε ένα αεροδρόμιο, είναι πιθανό ότι δεν θα έχετε θέματα στο να κυκλοφορήσετε – όλες οι πινακίδες είναι μεταφρασμένες στα αγγλικά – αλλά, για να είστε σίγουροι, ακολουθούν κάποιες χρήσιμες εκφράσεις. Όταν θελήσετε να παραλάβετε τις αποσκευές σας, μπορείτε να ρωτήσετε κάποιον συνεπιβάτη ή κάποιον από το προσωπικό του αεροδρομίου: ‘Gde poluchAyut bagAzh?’ (Πού είναι η περιοχή «Παραλαβής των Αποσκευών;»). Πριν να κάνετε αυτήν την ερώτηση, θα ήταν καλό να πείτε ‘IzvinEEte, vy ne podskAzhete…’ («Συγγνώμη θα μπορούσατε να μου πείτε…). Και φυσικά μην ξεχνάτε να ευχαριστείτε τον άνθρωπο που σας βοήθησε: ‘SpasEEbo’ ή ‘BolshOye spasEEbo’ (‘Ευχαριστώ πολύ’).\nΣτη συνέχεια, θα χρειαστεί να μεταφερθείτε από το αεροδρόμιο προς την πόλη. Αν είστε στην Μόσχα, σας προτείνουμε να χρησιμοποιήσετε τα τρένα Aeroexpress: είναι γρήγορα, βολικά και σε λογικές τιμές. Για να βρείτε το δρόμο σας, μπορείτε να ρωτήσετε ‘Gde aeroeksprEssy?’. Αν είστε σε οποιαδήποτε άλλη πόλη, μπορείτε να χρησιμοποιήσετε ένα λεωφορείο (‘aftOboos’) ή να μοιραστείτε ένα ταξί (‘marshrOOtka’), ή να καλέσετε ένα ταξί με οποιαδήποτε εφαρμογή όπως το Uber ή το Gett. Όπως θα γνωρίζετε, στους οδηγούς ταξί αρέσει να μιλούν, και ίσως είναι καλό που το λεξιλόγιό σας στα Ρωσικά είναι περιορισμένο, αλλά πιθανό να χρειαστεί να κατέβετε κάποια στιγμή- ’OstanovEEte vot zdEs’ pozhAlujsta’ (‘Μπορείτε να σταματήσετε ακριβώς εδώ, παρακαλώ;). Αν θέλετε να πληρώσετε με μετρητά, μπορείτε να επιβεβαιώσετε την τιμή – ’SkOl’ko s menYA?’ (‘Πόσο κοστίζει;’) και να δώσετε τα χρήματα: ‘PozhAlujsta’ (σε αυτό το πλαίσιο το ‘pozhalujsta’ δεν σημαίνει ’παρακαλώ’, αλλά ‘ορίστε’).\nΕπειδή σίγουρα θα θελήσετε να κρατήσετε επαφή με τους φίλους σας, γι’ αυτό και μια από τις πιο δημοφιλείς εκφράσεις κατά το ταξίδι σας στην Ρωσία θα είναι η εξής: SkazhEEte pozhAlujsta parOl’ ot vAi fAya’ (‘Μπορείτε να μου πείτε τον κωδικό για το Wi-Fi, παρακαλώ;’). Μπορεί να θελήσετε να ρωτήσετε το ίδιο στο ξενοδοχείο, στο εστιατόριο ή στο μπαρ. Μιλώντας για εστιατόρια και bars, σε αυτά τα μέρη ίσως χρειαστείτε να δείτε το μενού (‘PrinesEEte menYOU pozhAlujsta’), να κάνετε μια παραγγελία (‘Ya bUdu…’—‘ Θα πάρω…’), να επιβεβαιώσετε ότι δέχονται πιστωτικές κάρτες (‘Vy prinimAete kArty?’), και να ζητήσετε το λογαριασμό (‘BUd’te dobrY check pozhAlujsta’).\nΌμως, φυσικά, ο βασικός στόχος του ταξιδιού σας στη Ρωσία αυτό το καλοκαίρι δεν είναι το φαγητό ή οι αγορές- είναι το ποδόσφαιρο (‘footbOl’)! Βρίσκετε το δρόμο σας για το γήπεδο ρωτώντας (‘Gde stadeeOn [το όνομα του γηπέδου]?’), βρίσκετε τη θέση σας ρωτώντας (‘Gde sEktor nOmer…?’—’Πού βρίσκεται ο αριθμός της θύρας…;’, ‘Gde ryad nOmer…?’—’Πού είναι ο αριθμός της σειράς…;’), και φτάσατε. Αλλά ίσως φτάσατε λίγο νωρίτερα και θέλετε να επισκεφθείτε γρήγορα το μπάνιο, να αγοράσετε κάποια αναψυκτικά και να μην χάσετε το ξεκίνημα του αγώνα. Μπορείτε να ρωτήσετε έναν από τους θεατές δίπλα σας ή κάποιον από το προσωπικό του γηπέδου: ‘KogdA nachAlo?’ (‘Πότε ξεκινά;’), ‘Gde tualEt?’ (‘Πού βρίσκεται το μπάνιο;’) και ‘Gde kupEEt’ pIva?’ (‘Πού μπορώ να αγοράσω λίγη μπύρα;’).\nΧρησιμοποιήστε την εφαρμογή 2gis app για να βρείτε το δρόμο σας εντός των πόλεων. Μπορείτε να την χρησιμοποιήσετε ακόμα και χωρίς σύνδεση στο ίντερνετ.\nΈχετε μαζί σας το διαβατήριό σας πάντοτε, καθώς θα το χρειαστείτε για να αγοράσετε κάθε εισιτήριο.\nΠάντοτε εκτυπώνετε το boarding pass σε περίπτωση που το ηλεκτρονικό σας δεν λειτουργήσει ή δεν είναι έγκυρο\nΓια να είστε σίγουροι: πηγαίνετε στο αεροδρόμιο τουλάχιστον τρεις ώρες πριν την αναχώρηση, καθώς θα υπάρχει διπλός έλεγχος ασφαλείας\nΗ κατανάλωση αλκοόλ σε όλες τις πτήσεις εσωτερικού απαγορεύεται – δεν θα μπορείτε να αγοράσετε αλκοόλ πριν το ταξίδι σας και δεν θα είναι διαθέσιμο εντός του αεροσκάφους\nΜπορείτε να χρησιμοποιήσετε το wifi στο μετρό της Μόσχας δωρεάν. Απλά χρειάζεται να εγγραφείτε με ένα κωδικό που θα σας σταλεί μέσω μηνύματος (και αφού δείτε κάποια διαφημιστικά μηνύματα, φυσικά)\nΜην ξεχνάτε να έχετε μαζί σας έναν συμβατό προσαρμογέα πρίζας!